Kannada-LLM-Labs/Wikipedia-Kn huggingface dataset:
ಅಂಗಣ

ಅಂಗಣವು ಒಂದು ಕಟ್ಟಡಅಥವಾ ಕಟ್ಟಡಗಳ ಗುಂಪಿಗೆ ಅತ್ಯಂತ ನಿಕಟವಾಗಿ ಅಕ್ಕಪಕ್ಕವಿರುವ ಜಮೀನು ಪ್ರದೇಶ. ಅದು ಆವೃತವಾಗಿರಬಹುದು ಅಥವಾ ತೆರೆದುಕೊಂಡಿರಬಹುದು.

ಬೇಸಾಯ ಜೀವನದ ಒಂದು ಪ್ರಮುಖ ಭಾಗವಾಗಿರುವ ಪ್ರದೇಶಗಳಲ್ಲಿ, ಅಂಗಣವು ಕೃಷಿ ಪ್ರಾಣಿಗಳಿಗೆ ಅಥವಾ ಇತರ ಕೃಷಿ ಉದ್ದೇಶಕ್ಕಾಗಿ ಆವೃತಗೊಂಡ ಭೂಮಿಯ ತುಂಡು ಸಹ ಆಗಿದೆ.

ಉತ್ತರ ಅಮೇರಿಕಾ ಮತ್ತು ಆಸ್ಟ್ರಲೇಷ್ಯಾದಲ್ಲಿ ಇಂದು, ಅಂಗಣವು ಒಂದು ಮನೆ ಅಥವಾ ಇತರ ವಾಸಕ್ಕಾಗಿ ಬಳಸುವ ರಚನೆಯಯನ್ನು ಸುತ್ತುವರಿದ ಅಥವಾ ಅದಕ್ಕೆ ಸಂಬಂಧಿಸಿದ ಒಂದು ಆಸ್ತಿಯ ಯಾವುದೇ ಭಾಗವಾಗಿರಬಹುದು, ಸಾಮಾನ್ಯವಾಗಿ (ಆದರೆ ಅಗತ್ಯವಾಗಿ ಅಲ್ಲ) ತೋಟದಿಂದ ಪ್ರತ್ಯೇಕವಾದದ್ದು. ಅಂಗಣವು ಸಾಮಾನ್ಯವಾಗಿ ಬಹುತೇಕವಾಗಿ ಹುಲ್ಲುಗಾವಲು ಅಥವಾ ಆಟದ ಪ್ರದೇಶವನ್ನು ಹೊಂದಿರುತ್ತದೆ. ಮನೆಯ ಹಿಂದಿನ ಪ್ರದೇಶವನ್ನು ಹಿತ್ತಿಲು ಎಂದು ಕರೆಯಲಾಗುತ್ತದೆ. ಹಿತ್ತಿಲುಗಳು ಸಾಮಾನ್ಯವಾಗಿ ಹೆಚ್ಚು ಖಾಸಗಿಯಾಗಿರುತ್ತವೆ ಮತ್ತು ಹಾಗಾಗಿ ಮನೊರಂಜನೆಗಾಗಿ ಹೆಚ್ಚು ಸಾಮಾನ್ಯ ಸ್ಥಳಗಳಾಗಿರುತ್ತವೆ. ಅಂಗಣದ ಗಾತ್ರ ಜನಸಂಖ್ಯಾ ಸಾಂದ್ರತೆಯೊಂದಿಗೆ ಬದಲಾಗುತ್ತದೆ. ನಗರ ಕೇಂದ್ರಗಳಲ್ಲಿ, ಅನೇಕ ಮನೆಗಳು ಬಹಳ ಚಿಕ್ಕ ಅಂಗಣಗಳನ್ನು ಹೊಂದಿರುತ್ತವೆ ಅಥವಾ ಅಂಗಣಗಳನ್ನೇ ಹೊಂದಿರುವುದಿಲ್ಲ.

ಉಲ್ಲೇಖಗಳು

ತೋಟದ ಬಗೆಗಳು
ಇಕೆಬಾನ

ಇಕೆಬಾನ ((生け花?, "arranging flowers") ಎನ್ನುವುದು ಹೂವುಗಳನ್ನು ಜೋಡಿಸಿ ವಿನ್ಯಾಸಗೊಳಿಸುವ ಒಂದು ಜಪಾನಿ ಕಲೆ. ಇದಕ್ಕೆ ಕಡೊ (華道?, the "way of flowers") ಎಂದೂ ಹೇಳುತ್ತಾರೆ.  ಈ ಕಲೆಯು ಪ್ರಾರಂಭ ೭ನೇ ಶತಮಾನದಲ್ಲಿಯೇ ಆಯಿತು. ಇದು ಬೌದ್ಧ ಗುರುಗಳ ಪ್ರಭಾವದಿಂದ ೧೬ನೆಯ ಶತಮಾನದಲ್ಲಿ ಪರಾಕಾಷ್ಠೆ ತಲುಪಿತು. ನೂರಾರು ವರ್ಷಗಳಿಂದ ಈ ಕಲೆಯು ಬೆಳೆದು ಬಂದಿದ್ದು ಜಪಾನ್ ಮತ್ತು ವಿಶ್ವದ ಹಲವು ಕಡೆಗಲಲ್ಲಿ ಸಾವಿರಕ್ಕೂ ಹೆಚ್ಚು ಇಕೆಬಾನ ಶಾಲೆಗಳಿವೆ. ಅವುಗಳಲ್ಲಿ ಪ್ರಸಿದ್ಧವಾದುವೆಂದರೆ ಇಕೆನೊಬೊ, ಒಹರ-ರ್ಯು ಮತ್ತು ಸೊಗೆಟ್ಸು-ರ್ಯು.

ಪದೋತ್ಪತ್ತಿ
'ಇಕೆರು'(生ける?) ಮತ್ತು 'ಹಾನ'(花?) ಎಂಬ ಜಪಾನಿ ಪದಗಳಿಂದ 'ಇಕೆಬಾನ' ಹುಟ್ಟಿದೆ. ಅದರಲ್ಲಿ 'ಇಕೆರು' ಎಂದರೆ 'ಜೀವಂತವಾಗಿಡು', 'ಜೋಡಿಸು', 'ಜೀವನ' ಎಂದರ್ಥ ಮತ್ತು 'ಹಾನ' ಅಂದರೆ ಹೂವು. ಇಕೆಬಾನದ ಭಾವಾರ್ಥ ಹೂವುಗಳಿಗೆ ಜೀವ ಕೊಡುವುದು ಅಥವಾ ಹೂವುಗಳ ಜೋಡಣೆ ಎಂದು ಆಗುತ್ತದೆ.

ವಿಧಾನ
ಇಕೆಬಾನ ಎನ್ನುವುದು ಕೇವಲ ಹೂವುಗಳನ್ನು ಹೂದಾನಿಯಲ್ಲಿ ಹಾಕಿಡುವುದಕ್ಕಿಂತ ಹೆಚ್ಚಾಗಿ, ನಿಸರ್ಗ ಮತ್ತು ಮಾನವೀಯತೆಯನ್ನು ಒಟ್ಟುಸೇರಿಸುವ ಒಂದು ಶಿಸ್ತಿನ ಕಲೆ ಎಂದು ಹೇಳಲಾಗುತ್ತದೆ. ಈ ಕಲೆಯು ಕೇವಲ ವಿವಿಧಬಣ್ಣಗಳ ಹೂವುಗಳ ಜೋಡಣೆಯಾಗಿರದೇ ಗಿಡಗಳ ಇತರ ಭಾಗಗಳಾದ ಕಾಂಡ, ಎಲೆಗಳನ್ನೂ ಒಳಗೊಂಡಿದ್ದು ಆಕಾರ, ಸಾಲು ಮತ್ತು ಸ್ವರೂಪಗಳ ವಿನ್ಯಾಸಕ್ಕೂ ಒತ್ತುಕೊಡುತ್ತದೆ.

ಇತಿಹಾಸ

ಇತ್ತೀಚಿನ ಇತಿಹಾಸ ಸಂಶೋಧನಾ ವರದಿಗಳ ಪ್ರಕಾರ 'ತತೆಬಾನ'(ನಿಂತಿರುವ ಹೂವುಗಳು) ಕಲೆಯು ಬೌದ್ಧ ಮತ್ತು ಶಿಂಟೋ ನಂಬಿಕೆಗಳ ಮಿಳಿತವಾಗಿದೆ. ಇದು ಈ ಇಕೆಬಾನ ಕಲೆಗೆ ಮೂಲವಾಗಿರಬಹುದೆಂದು ಹೇಳಲಾಗಿದೆ. ಹಳೆಯಕಾಲದಲ್ಲಿ ಬುದ್ಧ ಆರಾಧನೆಯ ಸಮಯದಲ್ಲಿ ಪೂಜಾ ವೇದಿಕೆಯ ಮೇಲೆ ಹೂವುಗಳನ್ನಿಡುವುದು ಸಂಪ್ರದಾಯವಾಗಿತ್ತು. ಇಕೆಬಾನವು ಈ ಬೌದ್ಧ ಪೂಜಾಪದ್ದತಿ ಮತ್ತು 'ಕಾಮಿ'ಗಳನ್ನು ನಿತ್ಯಹರಿದ್ವರ್ಣ ವಸ್ತುಗಳಿಂದ ಆಕರ್ಷಿಸುವ ಶಿಂಟೋ ಯೊರಿಶಿರೋ ನಂಬಿಕೆಯಿಂದ ವಿಕಾಸಹೊಂದಿರಬಹುದು. ಇವೆರಡೂ ಸೇರಿ ಈಗಿನ ಜಪಾನಿ ಕಲೆ ಇಕೆಬಾನಕ್ಕೆ ಮೂಲವಾಗಿವೆ. ಮೊದಲ ವ್ಯವಸ್ಥಿತ ಶಾಸ್ತ್ರೀಯ ಶೈಲಿಯ ಇಕೆಬಾನವು ಹದಿನೈದನೇ ಶತಮಾನದ ನಡುವಿನಲ್ಲಿ ಆರಂಭವಾಯಿತು. ಇಕೆನೊಬೊ ಬೌದ್ಧ ಬಿಕ್ಕುಗಳು ಮತ್ತು ಬೌದ್ಧ ಸಮುದಾಯದ ಸದಸ್ಯರು ಇದರ ವಿದ್ಯಾರ್ಥಿಗಳಾಗಿದ್ದರು. ಕಾಲಕಳೆದಂತೆ ಇತರ ಶಾಲೆಗಳು ಹುಟ್ಟಿದವು, ವಿನ್ಯಾಸಗಳು ಶೈಲಿಗಳು ಬದಲಾದವು. ತದನಂತರ ಇಡೀ ಜಪಾನಿ ಸಮಾಜದಲ್ಲಿ ಈ ಕಲೆಯು ಒಂದು ಸಂಪ್ರದಾಯವಾಯಿತು.

ಉಲ್ಲೇಖಗಳು

ಹೊರಕೊಂಡಿಗಳು

Ikebana International, San Francisco Bay Area chapter

ಚಿತ್ರಸಂಪುಟ

ಕಲೆ
ಜಪಾನ್
ಸೋನಾಮುಖಿ



ಸೋನಾಮುಖಿ
ಸಂ: ಮಾರ್ಕಂಡಿಕ

ಹಿಂ: ಸನಾಕಪತ್ತ

ಮ: ಶೋನಾಮುಖಿ

ಗು: ಸೆನಮಕ್ಕಿ

ತೆ: ನೆಲಪೊನ್ನ

ತ: ನಿಲಾದರಾಯ್

ವರ್ಣನೆ	
ನೆಲದ ಮೇಲೆ ಹರಡುವ, ಎಲೆಗಳು ಹಸಿರು, ಹೂವು ಹಳದಿ, ಕಾಯಿ ಚಪ್ಪಟೆಯಾಗಿದ್ದು ತುದಿಯಲ್ಲಿ ಬಾಗಿರುವುದು. ಕಾಂಡದಿಂದ ಸಂಯುಕ್ತ ಪತ್ರದ ತೊಟ್ಟಿನ ಕೆಳಗಡೆ ಟೊಪ್ಪಿಯಂತೆ ತೆಳುವಾದ ಎಲೆಯಿರುತ್ತದೆ. ಹೂವಿನಲ್ಲಿ ಸಾಮಾನ್ಯವಾಗಿ ಐದು ದಳಗಳಿರುತ್ತವೆ. ಮತ್ತು ಹೊಳೆಯುವ ಹಳದಿ ಬಣ್ಣ ಹೊಂದಿರುತ್ತದೆ. ಅಕ್ಟೋಬರ್, ಡಿಸೆಂಬರ್ ತಿಂಗಳಲ್ಲಿ ಹೂ ಕಾಯಿ ಬಿಡುತ್ತದೆ.

ಸರಳ ಚಿಕಿತ್ಸೆಗಳು

ಮಲಬದ್ಧತೆಯಲ್ಲಿ
ಸೋನಾಮುಖಿ 2 ಗ್ರಾಂ, ಸೋಂಪು ಮತ್ತು ಗುಲಾಬಿ ಹೂವಿನ ದಳ ಎರಡು ಸೇರಿ 5 ಗ್ರಾಂ, ಒಣಗಿದ ದ್ರಾಕ್ಷಿ 2 ಗ್ರಾಂ ಮತ್ತು ಅಂಜೂರದ ಹಣ್ಣು 20 ಗ್ರಾಂ ಇವೆಲ್ಲವನ್ನು ಸೇರಿಸಿ ಕಲ್ಪತ್ತಿನಲ್ಲಿ ಹಾಕಿ ನುಣ್ಣಗೆ ಅರೆಯುವುದು ಹೀಗೆ ಅರೆದ ಕಲ್ಕವನ್ನು ನೀರಿಗೆ ಹಾಕಿ, ಅಷ್ಟಾಂಶ ಕಷಾಯ ಮಾಡಿ, ತಣ್ಣಗಾದ ಮೇಲೆ ಶೋಧಿಸುವುದು. ರಾತ್ರಿ ವೇಳೆ ನಾಲ್ಕು ಟೀ ಚಮಚ ಸೇವಿಸುದು. ಬೆಳಗ್ಗೆ ಒಂದೆರಡು ಬೇದಿ ಆಗಿ, ಮಲಬದ್ಧತೆ ಮತ್ತು ನೆಗಡಿ ಪರಿಹಾರವಾಗುವುದು.

ಜ್ವರದಲ್ಲಿ ಹೆಚ್ಚಾಗಿ ಬರುವ ಬೆವರನ್ನು ತಡೆಯಲು
ಅರ್ಧ ಟೀ ಚಮಚ ಸೋನಾಮುಖಿ ಚೂರ್ಣವನ್ನು ಮಜ್ಜಿಗೆಯಲ್ಲಿ ಕದಡಿ ಕುಡಿಸುವುದು. ಅಲ್ಪ ಪ್ರಮಾಣ ಒಳ್ಳೆಯದು. ದಿವಸಕ್ಕೆ ಒಂದೇ ವೇಳೆ ವೈದ್ಯರ ಸಲಹೆ ಮೇರೆಗೆ ಉಪಚಾರ ನೀಡುವುದು.

ಜ್ವರ ಹೆಚ್ಚಾಗಿ ನಾಲಿಗೆಯ ಮೇಲೆ ಮೊಳೆಗಳಾದರೆ
ಒಂದೆರಡು ಚಿಟಿಕೆ ಸೋನಾಮುಖಿಯ ನಯವಾದ ಚೂರ್ಣವನ್ನು ಜೇನಿನಲ್ಲಿ ಕಲಸಿ ನಾಲಿಗೆಯ ಮೇಲೆ ಸವರುವುದು.

ಜ್ವರದಲ್ಲಿ
ಸೋನಾಮುಖಿ, ಅಳಲೆಕಾಯಿ ಮತ್ತು ಶುಂಠಿ, ತಲಾ 5-5 ಗ್ರಾಂ ತೆಗೆದುಕೊಂಡು, ಚೆನ್ನಾಗಿ ಜಜ್ಜಿ, ನೀರಿಗೆ ಹಾಕಿ ಕಾಯಿಸಿ, ಕಷಾಯ ಮಾಡುವುದು. ನಾಲ್ಕು ಟೀ ಚಮಚ ಕಷಾಯಕ್ಕೆ ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿ ಸೇವಿಸುವುದು. ದಿವಸಕ್ಕೆ ಒಂದೇ ವೇಳೆ

ಸ್ತನದ ಹುಣ್ಣು ಮತ್ತು ಗಡ್ಡೆಗಳಿಗೆ

ಧಾತುಪುಷ್ಟಿ ಮತ್ತು ನಪುಂಕತ್ವ ಪರಿಹಾರಕ್ಕಾಗಿ
ಸೋನಾಮುಖಿ ಆಡುಸೋಗೆ ಎಲೆ, ಮುತ್ತಗದ ಬೇರು ಕರೀ ಲಕ್ಕಿ ಬೇರು ಗುಳ್ಳದ ಬೇರು , ಭೃಂಗರಾಜನ ಎಲೆ, ಇವೆಲ್ಲವನ್ನು ಸಮತೂಕ ಸೇರಿಸಿ ನುಣ್ಣಗೆ  ಕುಟ್ಟಿ ಚೂರ್ಣ ಮಾಡುವುದು. ವೇಳೆಗೆ 2 ಗ್ರಾಂ ಚೂರ್ಣವನ್ನು ಜೇನುತುಪ್ಪದಲ್ಲಿ ಕಲಸಿ ಸೇವಿಸುವುದು.

ಚರ್ಮವ್ಯಾಧಿಯಲ್ಲಿ
ಸೋನಾಮುಖಿಯ ಬೀಜ ಮತ್ತು ಕ್ಕೆ ಕಾಯಿ ಗಿಡದ ತಿರುಳನ್ನು ನಯವಾಗಿ ಅರೆದು, ಮೊಸರಿನಲ್ಲಿ ಕಲಸಿ ಲೇಪಿಸುವುದು.

ಮಲಬದ್ಧತೆ
ಬೀಜ ತೆಗೆದ ಖರ್ಜೂರ, ಒಣ ದ್ರಾಕ್ಷಿ, ಅತಿಮಧುರ, ಸೋನಾಮುಖಿ, ತಲಾ 2 1/2 ಗ್ರಾಂ ಸೇರಿಸಿ, ಚೆನ್ನಾಗಿ ಕುಟ್ಟಿ, 200 ಮಿ.ಲೀ ನೀರಿಗೆ ಹಾಕಿ, ಕಾಯಿಸಿ. ಚತುಷ್ಟಾಂಶ ಕಷಾಯ ಮಾಡಿ ತಣ್ಣಗಾದ ಮೇಲೆ ಶೋಧಿಸಿ, ರಾತ್ರಿ ಸೇವಿಸುವುದು.

ಗುಲ್ಮದ ಗಡ್ಡೆಯಲ್ಲಿ
5 ಗ್ರಾಂ ಸೋನಾಮುಖಿಯ ನಯವಾದ ಚೂರ್ಣ ಮತ್ತು 5 ಗ್ರಾಂ ಸೈಂಧವ ಲವಣದ ಪುಡಿಯನ್ನು ಚೆನ್ನಾಗಿ ಮಿಶ್ರ ಮಾಡುವುದು. ಇದರಲ್ಲಿ 1/2 ಟೀ ಚಮಚ ಚೂರ್ಣವನ್ನು ಸೇವಿಸಿ, ಮೇಲೆ ನೀರು ಕುಡಿಯುವುದು.
ನೆಲಾವರಿಕೆಯ ಅರ್ಕ ಸೇವಿಸುವುದರಿಂದಲೂ ಸಹಾ ಗುಲ್ಮದ ಗಡ್ಡೆ ಮಹೋದರ ಬಾಯಲ್ಲಿ ದುರ್ಗಂದ ಸಹ ವಾಸಿಯಾಗುವುದು.

ರಾಸಯನಿಕ ವಿಭಜನೆ
ಕೆಥಾರ್‍ಟಿನ್ ಮತ್ತು ಎಲೋಡಿನ್,ಆಮ್ಲಗಳಿರುವುವು ಮತ್ತು "ಸೆನ್ನಾಪಿಕ್ರಿ" ಸಕ್ಕರೆಯಿರುವುದು. ಎಲೆಗಳ ಚೂರ್ಣದ ಪ್ರಮಾಣ 250ರಿಂದ  500 ಮಿ. ಗ್ರಾಂ.ಗೆ ಮೀರಬಾರದು

ಎಚ್ಚರಿಕೆ
ಹೆಚ್ಚಿನ ಪ್ರಮಾಣದಲ್ಲಿ ಸೇವಿಸಿದರೆ, ಹೊಟ್ಟೆಯಲ್ಲಿ ನುಲಿಯುವ ನೋವು( ಹೊಸೆಯುವ)  ಬಾಯಾರಿಕೆ ಮತ್ತು ವಾಂತಿ ಸಹ ಆಗಬಹುದು. ಆದುದರಿಂದ ಈ ಉಪದ್ರವಗಳಿಂದ ರಕ್ಷಣೆ ಪಡೆಯಲು, ನೆಲಾವರಿಕೆಯೊಂದಿಗೆ ಸಕ್ಕರೆ, ಶುಂಠಿ, ಸೈಂಧವ ಲವಣ ಸೇವಿಸಿಬೇಕು.

ಉಲ್ಲೇಖ
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂವ‍ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಔಷಧೀಯ ಸಸ್ಯಗಳು
ಸೊಗದೆ ಬೇರು



ಸೊಗದೆ ಬೇರು
ಸಂ: ಅನಂತ ಮೂಲ
 
ಹಿಂ: ಸರಿವನ

ಮ: ಅನಂತಮೂರ್

ಗು: ಅನಂತಮೂಲ್

ತೆ: ಮುತ್ತವಾಪುಲಗಮು

ತೆ: ನನ್ನಾರಿ

ವರ್ಣನೆ
ತೆಳ್ಳಗಿರುವ ಬಳ್ಳಿ ಹಳ್ಳಿಯ ಜನರಿಗೆ ತೀರ ಪರಿಚಯವಿರುವ ವನಮೂಲಿಕೆ. ಎಲೆಗಳು ದಾಳಿಂಬೆ ಗಿಡದ ಎಲೆಗಳನ್ನು ಹೋಲುತ್ತದೆ ಮತ್ತು ಸ್ವಲ್ಪ ಉದ್ದವಾಗಿರುತ್ತವೆ. ಪ್ರತಿ ಎಲೆಯ ಮಧ್ಯೆ ಬಿಳಿ ನಾಮವಿರುವುದು. ಆದುದರಿದಂದಲೆ ಈ ಬಳ್ಳಿಗೆ ನಾಮದ ಬಳ್ಳಿಯೆಂದು ಕರೆಯುತ್ತಾರೆ. ಈ ಬಳ್ಳಿಯ ಬೇರುಗಳಿಗೆ ಸುಗಂಧವಿರುವುದು. ಆದುದರಿಂದಲೇ ಸುಗಂಧಿ ಬೇರು ಎಂದು ಸಹ ಕರೆಯುವರು. ಮರಗಿಡಗಳ ಬೇರನ್ನು ತುಂಡು ಮಾಡಿದಾಗ ಪರಿಮಳವುಳ್ಳ ಹಾಲು ಸೋರುತ್ತದೆ. ಈ ಬಳ್ಳಿಯು ಆಶ್ರಯವಿಲ್ಲವಾದಾಗ ನೆಲದ ಮೇಲೆ ಹರಡಿರುತ್ತದೆ. ಬೇರುಗಳು ಭೂಮಿಯಲ್ಲಿ ಆಳವಾಗಿ ಇಳಿದಿರುತ್ತದೆ.

ಸರಳ ಚಿಕಿತ್ಸೆಗಳು

ರಕ್ತ ಶುದ್ಧಿ ಕಜ್ಜಿ, ತುರಿ, ಇಸುಬು ಮತ್ತು ಎಲ್ಲಾ ಚರ್ಮ ವ್ಯಾಧಿಗಳು
ಸೊಗದೆ ಬೇರು, ಶುದ್ಧಿ ಮಾಡಿದ ಹಿರೇಮದ್ದಿನ ಗಡ್ಡೆ, ಕೊತ್ತಂಬರಿ ಕಾಳು ಇವುಗಳನ್ನು 10-10 ಗ್ರಾಂ ಮಿಶ್ರಮಾಡಿ, ನಯವಾಗಿ ಚೂರ್ಣಿಸುವುದು. 10 ಗ್ರಾಂ ಚೂರ್ಣವನ್ನು ಎರಡು ಲೋಟ ನೀರಿಗೆ ಹಾಕಿ 1/2 ಲೋಟದಷ್ಟು ಕಷಾಯ ಮಾಡಿ,ನಯವಾಗಿ ಚೂರ್ಣಿಸುವುದು. 10ಗ್ರಾಂ ಚೂರ್ಣವನ್ನು ಎರಡು ಲೋಟ ನೀರಿಗೆ ಹಾಕಿ 1/2 ಲೋಟದಷ್ಟು ಕಷಾಯ  ಮಾಡಿ, ತಣ್ಣಗಾದ ಮೇಲೆ ಬಟ್ಟೆಯಲ್ಲಿ  ಶೋಧಿಸುವುದು. ಈ ಶೋಧಿಸಿದ ಕಷಾಯಕ್ಕೆ ಕೆಂಪು ಕಲ್ಲು ಸಕ್ಕರೆ ಪುಡಿ ಮತ್ತು ಹಾಲು ಸೇರಿಸಿ ಕುಡಿಸುವುದು. ವೇಳೆಗೆ 1/4 ಟೀ ಚಮಚ ಪ್ರತಿನಿತ್ಯ ಎರಡು ವೇಳೆ. ಬೆಂಕಿಯಿಂದ ಸುಟ್ಟ ಗಾಯಗಳಿಗೆ ಚಕಿತ್ಸೆ ಪಡೆಯುವಾಗ ಈ ಕಷಾಯವು ಬಹಳ ಪರಿಣಾಮಕಾರಿ.

ಕೇಶ ವೃದ್ಧಿ, ಕೂದಲು ಸೊಂಪಾಗಿ ಬೆಳೆಯಲು
ಸೊಗದೆ ಬೇರಿನ ತೊಗಟೆಯನ್ನು ನುಣ್ಣಗೆ ಚೂರ್ಣ ಮಾಡಿ, ಭರಣಿಯಲ್ಲಿ ಶೇಖರಿಸುವುದು. 5ಗ್ರಾಂ ಚೂರ್ಣವನ್ನು ಒಂದು ಬಟ್ಟಲು ನೀರಿನಲ್ಲಿ ಕದಡಿ, ಪ್ರತಿ ನಿತ್ಯ ಎರಡು ವೇಳೆ ಸೇವಿಸುವುದು.

ಕಾಮಾಲೆ ರೋಗದಲ್ಲಿ
50ಗ್ರಾಂ ಸೊಗದೆ ಬೇರು ಮತ್ತು 5ಗ್ರಾಂ ಕಾಳುಮೆಣಸಿನ ಪುಡಿ, ನಯವಾಗಿ ಕುಟ್ಟಿ ಚೂರ್ಣ ಮಾಡುವುದು. ದಿವಸಕ್ಕೆ ಒಂದೇ ವೇಳೆ ಬೆಳಗಿನ ಹೊತ್ತು ಮಾತ್ರ.

ಹೊಸದಾಗಿ ಕಣ್ಣಿನಲ್ಲಿ ಬಂದಿರುವ ಹೂವು (ನೇತ್ರ ಪುಷ್ಪ)
ಸೊಗದೆಬೇರನ್ನು ನೀರಿನಲ್ಲಿ ತೇದು ಗಂಧವನ್ನು ಕಣ್ಣುಗಳಿಗೆ ಅಂಜನವಿಕ್ಕುವುದು. ಅಥವಾ ಸೊಗದೆ ಬೇರಿನ ಒಣಗಿದ ಎಲೆಗಳನ್ನು ಮಣ್ಣಿನ ಪಾತ್ರೆಯಲ್ಲಿ ಸುಟ್ಟು ಬೂದಿಯನ್ನು ಶೇಖರಿಸುವುದು. ಒಂದು ಚಿಟಿಕೆ ಬೂದಿಯನ್ನು ಜೇನುತುಪ್ಪದಲ್ಲಿ ಕಲೆಸಿ ಕಣ್ಣುಗಳಿಗೆ ಹಚ್ಚುವುದು. (ಅಥವಾ) ನಾಮದ ಬೇರನ್ನು ನೀರಿನಲ್ಲಿ ಅಥವಾ ಜೇನುತುಪ್ಪ ತೇದು ಕಣ್ಣುಗಳಿಗೆ ಹಚ್ಚುವುದು.

ಮೂತ್ರದಲ್ಲಿ ಉರಿ ಮತ್ತು ನೋವು
ಸೊಗದೆ ಬೇರು 20ಗ್ರಾಂ, ಹಸಿಯ ಅಮೃತಬಳ್ಳಿ 10ಗ್ರಾಂ, ಹುರಿದ ಜೀರಿಗೆ ಎರಡೂವರೆ ಗ್ರಾಂ ಮಂಜಿಷ್ಟವನ್ನು ಸೇರಿಸಿ, ಚೆನ್ನಾಗಿ ಕುಟ್ಟಿ ಎರಡು ಬಟ್ಟಲು ನೀರಿಗೆ ಹಾಕಿ ಕಷಾಯ ಮಾಡಿ ಹೊತ್ತಿಗೆ 1/4 ತೊಲ ಭಾಗ ಸೇವಿಸುವುದು.

ಸೊಗದೆ ಬೇರಿನ ಟೀ, ಪಾನೀಯ
ರಕ್ತವಿಕಾರಗಳನ್ನು ಹೋಗಲಾಡಿಸಿ ಚರ್ಮವ್ಯಾಧಿಗಳನ್ನು ಗುಣಪಡಿಸುತ್ತದೆ. ಸೊಗದೆ ಬೇರಿನ ಚೂರ್ಣ ಒಂದು ಟೀ ಚಮಚ, ಸೌಂಪಿನ ಪುಡಿ 1/2 ಟೀ ಚಮಚ ಮತ್ತು ದಾಲ್ಚಿನ್ನಿ ಪುಡಿ ಎರಡು ಚಿಟಿಕೆ ಎರಡು ಬಟ್ಟಲು ನೀರಿಗೆ ಹಾಕಿ ಕಷಾಯ ಮಾಡುವುದು. ಕಷಾಯವನ್ನ ಕಾಫಿ, ಟೀಯಂತೆ ಶೋಧಿಸಿ, ಸಕ್ಕರೆ ಮತ್ತು ಹಾಲಿಗೆ ಸೇರಿಸಿ ಕುಡಿಯುವುದು. ಅತ್ಯಂತ ಸುವಾಸನೆವುಳ್ಳದ್ದು ಮತ್ತು ತ್ರಾಣನೀಡುವಂತಹ ಪಾನೀಯ, ಆರೋಗ್ಯವನ್ನು ಕಾಪಾಡುವುದು.

ಉಲ್ಲೇಖ
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂವ‍ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

 ಔಷಧಿ ಸಸ್ಯಗಳು

ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಉತ್ತರಣೆ



ಉತ್ತರಣೆ 
ಸಂ : ಅಪಮಾರ್ಗ

ಹಿಂ : ಚಿಡಾಚಿಡೀ

ಗು : ಅಘಡೊ

ಮ : ಅಘಡಾ 

ತೆ : ಅಪಮಾರ್ಗಮು
 
ತ : ನಜೂರಿರಾ

ವರ್ಣನೆ
ಉತ್ತರಾಣಿ ಗಿಡವು, ಪೊದೆಯಾಕಾರದಲ್ಲಿದ್ದು ಕಾಂಡವು ಗಂಟು ಗಂಟಾಗಿರುವುದು. ಅರ್ಧದಿಂದ ಮುಕ್ಕಾಲು ಮೀಟರು ಎತ್ತರ ಬೆಳೆಯುವುದು. ಬಹು ಶಾಖೆಗಳಿರುವುದು. ಎಲೆಗಳು ದುಂಡಾಗಿದ್ದು ಮಕಮಲ್ಲಿನಂತೆ ಮೃದುವಾಗಿರುವುವು. ಮಳೆಗಾಲದಲ್ಲಿ ಎಲ್ಲೆಲ್ಲೂ ಬೆಳೆದಿರುವುದು. ಶಾಖೆಯ ತುದಿಯಲ್ಲಿ, ಉದ್ದವಾದ ಜಡೆಯಂತೆ ಹೂ ಕಾಯಿ ಬಿಡುವುದು. ಇವು ಕೈಗಳಿಗೂ ಮತ್ತು ಬಟ್ಟೆಗಳಿಗೂ ಅಂಟಿಕೊಳ್ಳುವುವು. ಇದರಲ್ಲಿ ಕೆಂಪು ಮತ್ತು ಬಿಳಿ ಜಾತಿಗಳಿವೆ. ಬಿಳಿಯದು, ಶ್ರೇಷ್ಠವಾದುದು. ಕೆಂಪು ಉತ್ತರಾಣಿಯ ಎಲೆ, ಕಡ್ಡಿ ಮತ್ತು ಹೂವು ಕೆಂಪಾಗಿರುವುದು. ಹೂ ಬಿಡುವ ದಂತಿನ ಅರ್ಧಕ್ಕಿಂತ ಹೆಚ್ಚು ಭಾಗದಲ್ಲಿ ಹೂಕಾಯಿ ಇರುವುದು ಮತ್ತು ಹೂವನ್ನು ಹೊತ್ತಿರುವ ದಂಟು ಬಾಗಿರುವುದು. ಹೂಗೊಂಚಲು ಪಿರಮಿಡ್ ಆಕೃತಿಯಲ್ಲಿರುತ್ತದೆ.

ಸರಳ ಚಿಕಿತ್ಸೆಗಳು

ತಾಯಂದಿರ ಎದೆ ಹಾಲು ಹೆಚ್ಚಲು
ಬಿಳಿ ಉತ್ತರಾಣಿ ಗಿಡದ ಹಸಿ ಬೇರನ್ನು ತಂದು ಚೆನ್ನಾಗಿ ತೊಳೆದು, ಶುದ್ಧವಾದ ನೀರಿನಲ್ಲಿ ತೇದು ಗಂಧವನ್ನು ಸ್ತನಗಳ ಮೇಲೆ (ಸ್ತನದ ತೊಟ್ಟು ಬಿಟ್ಟು) ಲೇಪಿಸುವುದು.

ಬಂಜೆತನದಲ್ಲಿ
ಉತ್ತರಾಣಿ ಗಿಡದ ಹೂಗೊಂಚಲುಗಳನ್ನು ತಂದು ಎಮ್ಮೆ ಹಾಲಿನಲ್ಲಿ ನಯವಾಗಿ ಅರೆದು ಬಟ್ಟೆಯಲ್ಲಿ ಶೋಧಿಸುವುದು. ದಿವಸಕ್ಕೆ 10 ಗ್ರಾಂನಷ್ಟು ಹಾಲನ್ನು ಹೊರಗಾಗಿರುವಾಗ ಐದು ದಿವಸ ಸೇವಿಸುವುದು. ಹಾಲು ಅನ್ನ ಪಥ್ಯ, ಶಾಂತಚಿತ್ತರಾಗಿರುವುದು ಭಗವಂತನ ಕೃಪೆಯಿಂದ ಗರ್ಭವತಿಯಾಗುವರು. ಹೀಗೆ ಕ್ರಮವಾಗಿ ಮೂರು ಮುಟ್ಟಿನಲ್ಲಿ ಮಾಡುವುದು.

ಹಲ್ಲುನೋವು, ಒಸಡಿನಿಂದ ರಕ್ತ ಕೀವು ಸುರಿಯವುದು ಮತ್ತು ಬಾಯಿ ದುರ್ಗಂಧ ನಿವಾರಣೆಗೆ
ನಮ್ಮ ಹಳ್ಳಿಗಾಡಿನ ಜನರು ಹಿಂದಿನ ಕಾಲದಿಂದಲೂ ಉತ್ತರಾಣಿ ಬೇರಿನಿಂದ ಹಲ್ಲುಜ್ಜುವ ಪದ್ದತಿಯನ್ನು ರೂಢಿಸಿಕೊಂಡು ಬಂದಿದ್ದಾರೆ. ಮುಪ್ಪಿನಲ್ಲೂ ಕಡಲೆಕಾಳು  ಅಗಿಯುವಷ್ಟು ಗಟ್ಟಿ ದಂತ ಶಕ್ತಿ ಉಳಿಸಿಕೊಂಡಿದ್ದಾರೆ. ೧೦ ಗ್ರಾಂ ಬಿಳಿ ಉತ್ತರಾಣಿ ಬೇರು ಮತ್ತು ಕಾಚು ೧೦ ಗ್ರಾಂ ಚೆನ್ನಾಗಿ ಕುಟ್ಟಿ ಶುದ್ಧವಾದ ನೀರಿನಲ್ಲಿ ಅರ್ಧ ದಿವಸ ನೆನೆ ಹಾಕುವುದು. ಅನಂತರ ಚೆನ್ನಾಗಿ ಕಿವುಚಿ ಬಟ್ಟೆಯಲ್ಲಿ ಶೋಧಿಸಿ ಆಗಾಗ ಬಾಯಿ ಮುಕ್ಕಳಿಸುವುದು.

ಸಕಲ ನೇತ್ರ ವಿಕಾರಗಳಲ್ಲಿ
ಒಂದು ತಾಮ್ರದ ತಟ್ಟೆಯಲ್ಲಿ ಸ್ವಲ್ಪ ಸೈಂಧವ ಲವಣ ಮತ್ತು ಮೊಸರಿನ ಮೇಲಿನ ತಿಳಿನೀರು ಹಾಕಿ ಇದರಲ್ಲಿ ಬಿಳೀ ಉತ್ತರಾಣಿ ಗಿಡದ ಬೇರನ್ನು ತೇದು ಗಂಧವನ್ನು ಕಣ್ಣುಗಳಿಗೆ ಅಂಜನವಿಕ್ಕುವುದು.

ಇಸಬಿಗೆ
ಕೆಂಪು ಉತ್ತರಾಣಿ ಗಿಡವನ್ನು ಬೇರು ಸಹಿತ ತಂದು, ಸುಟ್ಟು ಬೂದಿ ಮಾಡುವುದು. ೨೦ ಗ್ರಾಂ ಈ ಬೂದಿಗೆ ೫ ಗ್ರಾಂ ವೀಳೆದೆಲೆಗೆ ಹಾಕುವ ಸುಣ್ಣ ಮತ್ತು ೫ ಗ್ರಾಂ ಅರಿಶಿಣದ ಪುಡಿ ಹಾಕಿ ಚೆನ್ನಾಗಿ ಮಿಶ್ರ ಮಾಡಿ, ಶೋಧಿಸಿದ ಗೋಮೂತ್ರದಲ್ಲಿ ಅರೆದು ಹಚ್ಚುವುದು.

ಪೆಟ್ಟು ತಾಗಿ, ರಕ್ತ ಸೋರುತ್ತಿದ್ದರೆ
ಕೆಂಪು ಉತ್ತರಾಣಿ ಗಿಡದ ಸೊಪ್ಪಿನ ರಸವನ್ನು ಗಾಯದ ಮೇಲೆ ಹಿಂಡುವುದು. ತಕ್ಷಣ ರಕ್ತಸ್ರಾವ ನಿಲ್ಲುವುದು ಮತ್ತು ಗಾಯವು ಕ್ರಮೇಣ ವಾಸಿಯಾಗುವುದು.

ಮೂತ್ರದಲ್ಲಿ , ರಕ್ತ ಬೀಳುತ್ತಿದ್ದರೆ
ಒಂದು ಟೀ ಚಮಚ ಕೆಂಪು ಉತ್ತರಾಣಿ ಗಿಡದ ರಸಕ್ಕೆ ಒಂದು ಟೀ ಚಮಚ ಮೆಣಸಿನ ಕಾಳಿನ ಪುಡಿ ಸೇರಿಸಿ ನೆಕ್ಕಿಸುವುದು.

ಚೇಳಿನ ವಿಷಕ್ಕೆ
ಕೆಂಪು ಉತ್ತರಾಣಿ ಗಿಡದ ಎಲೆಗಳ ರಸವನ್ನು ಚೇಳು ಕಚ್ಚಿರುವ ಭಾಗಕ್ಕೆ ಹಚ್ಚುವುದು.

ಸರ್ಪದ ವಿಷಕ್ಕೆ
ಕೆಂಪು ಉತ್ತರಾಣಿ ಗಿಡದ ಎಲೆಗಳ ರಸವನ್ನು ಕಿವಿ, ಮೂಗು ಕಣ್ಣುಗಳಿಗೆ ಹಾಕುವುದು.

ಕಣ್ಣಿನ ಪೊರೆ ಹರಿಯಲು
ಉತ್ತರಾಣಿ ಗಿಡದ ಬೇರನ್ನ ಹೊನಗೊನ್ನೆ ಸೊಪ್ಪಿನ ರಸದಲ್ಲಿ ತೇದು ಕಣ್ಣುಗಳಿಗೆ ಹಚ್ಚುವುದು.

ಊದು ಮತ್ತು ಪಾಂಡು ರೋಗದಲ್ಲಿ
ಒಂದು ಟೀ ಚಮಚ ಉತ್ತರಾಣಿ ಸೊಪ್ಪಿನ ರಸಕ್ಕೆ ಸ್ವಲ್ಪ ಹಳೇ  ಬೆಲ್ಲ ಸೇರಿಸಿ ಬೆಳಿಗ್ಗೆ ಕುಡಿಸುವುದು. ದಿವಸಕ್ಕೆ ಒಂದೇ ವೇಳೆ ಸಾಕು. ಆಕಳ ಹಾಲು ಅನ್ನದ ಪಥ್ಯ ಇರಬೇಕು. ಅಲುಗಾಡುವ ಹಲ್ಲು ನೋವು, ಒಸಡಿನಿಂದ ರಕ್ತ ಸೋರುವುದು. ಉತ್ತರಾಣಿ ಬೇರಿನ ತುದಿಗಳನ್ನು ಜಜ್ಜಿ ಹಲ್ಲುಜ್ಜುವುದು. ಸ್ವಲ್ಪ ಕಾಚು ಮತ್ತು ಒಂದು ಇಂಚು ಬೇರನ್ನು ಜಜ್ಜಿ ನೀರಿಗೆ ಹಾಕಿ ಕಷಾಯ ಮಾಡಿ ಬಾಯಿ ಮುಕ್ಕಳಿಸುವುದು.

ಉಲ್ಲೇಖ
ಪುಸ್ತಕದ ಹೆಸರು: ಬಾಬಾ ಬುಡನ್ ಗಿರಿ ಮತ್ತು ಸಿದ್ದರ ಬೆಟ್ಟದ ಅಪೂವ‍ ಗಿಡಮೂಲಿಕೆಗಳು ಹಾಗೂ ಸರಳ ಚಿಕಿತ್ಸೆಗಳು

ಸಂಪಾದಕರು: ವೈದ್ಯ ಎ. ಆರ್. ಎಂ. ಸಾಹೇಬ್

ಪ್ರಕಾಶಕರು: ಮಠಾಧೀಶರು, ಸದ್ಗುರು ದಾದಾ ಹಯಾತ್ ಮೀರ್ ಖಲಂದರ್ ಪೀಠ, ಬಾಬಾಬುಡನ್ ಗಿರಿ, ಚಿಕ್ಕಮಗಳೂರು

 ಔಷಧಿ ಸಸ್ಯಗಳು

ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಮೊಸಂಡಾ



ಮೊಸಂಡಾ
ಅಲಂಕಾರಿಕ ಹೂವುಗಳ ಪಟ್ಟಿಯಲ್ಲಿ ಎದ್ದು ಕಾಣುವ ಹೂವಿನ ಹೆಸರು ಮೊಸಂಡಾ. ಮೊಸಂಡಾದಲ್ಲಿ ಎರಡು ವಿಧ. ಒಂದು ಕಾಡು ಮೊಸಂಡಾ. ಬಿಳಿ ಬಣ್ಣ ಹೊಂದಿರುವ ಕಾಡು ಮೊಸಂಡಾವನ್ನು ‘ಬೆಳ್ಳಿಸೊಪ್ಪು’ ಎಂದೂ ಕರೆಯುತ್ತಾರೆ. ಇನ್ನೊಂದು ಅಲಂಕಾರಿಕ ಮೊಸಂಡಾ. ಮಾಂಸದ ಬಣ್ಣ ಅಥವಾ ತೆಳು ಪಿಂಕ್ ಬಣ್ಣವನ್ನು ಹೊಂದಿದ ಈ ಮೊಸಂಡಾ, ಹಸಿರು ಗಿಡದ ಮೇಲೆ ಕುಂಕುಮ ಚೆಲ್ಲಿದಂತೆ ಕಂಡುಬರುತ್ತದೆ. ಇದರ ವೈಜ್ಞಾನಿಕ ಹೆಸರು ಮುಸಂಡಾ (MUSANDA)ಎಂದು.

ಗುಣಲಕ್ಷಣ
ಮೊಸಂಡಾದ ಹೂವಿನ ರಚನೆಯು ಇತರ ಹೂವುಗಳಿಗಿಂತ ಸ್ವಲ್ಪ ಭಿನ್ನ. ವಿಶೇಷವಾದ ಪರಿಮಳವನ್ನು ಹೊಂದಿರದ ಮೊಸಂಡಾ ಮುದ್ದೆ ಮುದ್ದೆಯಾಗಿ ಹೂ ಬಿಟ್ಟು ಎಸಳಿನಲ್ಲಿ ಬಿಳಿಯ ರೇಖೆಗಳನ್ನು ಹೊಂದಿರುತ್ತದೆ. ಮುಟ್ಟಿದಾಗ ವೆಲ್ವೆಟ್‍ನಂತಹ ಮೃದವಾದ ರಚನೆಯು ಮೊಸಂಡಾದಲ್ಲಿ ರೂಪುಗೊಂಡಿದೆ. ಇನ್ನು ಗಿಡದಲ್ಲಿ ಹೂ ಬಿಟ್ಟ ಮರುದಿನ, ಹೂವಿನ ಮಧ್ಯಭಾಗದಿಂದ ಹಳದಿ ಬಣ್ಣದ ಪುಟಾಣಿ ಹೂ ಚಿಗುರೊಡೆದು ಮೊಸಂಡಾದ ಅಂದವನ್ನು ವೃದ್ಧಿಸುತ್ತದೆ. ಮೊಸಂಡಾ ಗಿಡವು ತುಂಬಾ ಎತ್ತರಕ್ಕೆ ಬೆಳೆಯಬಲ್ಲ ಸಾಮರ್ಥ್ಯವನ್ನು ಹೊಂದಿದೆ. ಇದರ ಕಾಂಡ ಹಾಗೂ ರೆಂಬೆಗಳು ಬಹಳ ಮೃದು.

ಔಷಧೀಯ ಗುಣಗಳು
ಮೊಸಂಡಾದ ಎಲೆಗಳಲ್ಲಿ ಔಷಧೀಯ ಗುಣಗಳಿವೆ.  ಪೂರ್ವಜರು ಮೊಸಂಡಾದ ಎಲೆಗಳನ್ನು ನೀರಿನಲ್ಲಿ ನೆನೆಸಿ ಅದು ನೊಂಪಾದ ನಂತರ ಸ್ನಾನಕ್ಕೆ ಬಳಸುತ್ತಿದ್ದರು. ಅಂದಿನ ಕಾಲದಲ್ಲಿ ಅದುವೇ ಶಾಂಪೂ ರೀತಿಯಲ್ಲಿ ಬಳಕೆಯಾಗುತ್ತಿತ್ತು. ಮನೆಯಂಗಳದಲ್ಲಿ ಮೊಸಂಡಾ ಇದ್ದರೆ ಚಿಟ್ಟೆಗಳ ಹಾಗೂ ಪುಟ್ಟ ಹಕ್ಕಿಗಳ ಭೇಟಿಯೂ ಹೆಚ್ಚುತ್ತದೆ.

ಉಲ್ಲೇಖ
ಸುಧಾ ವಾರಪತ್ರಿಕೆ ಸೆಪ್ಟೆಂಬರ್೮,೨೦೧೬
 ಔಷಧಿ ಸಸ್ಯಗಳು

ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಗಂಟೆ ಹೂ



ಗುಣ ಲಕ್ಷಣ
ಕಡು ಹಳದಿ ಬಣ್ಣದಿಂದ ಕಂಗೊಳಿಸುವ ಈ ಗೊಂಚಲು ಹೂಗಳು,  “ಗಂಟೆ ಹೂ” ಎಂದೇ ಚಿರಪರಿಚಿತ. ಗಂಟೆಯಂತಹ ವಿಶೇಷ ರಚನೆ ಹೊಂದಿದ ಈ ಸುಂದರ ಹೂ ತನ್ನ ನಾನಾ ರೀತಿಯ ಪ್ರಯೋಜನಗಳಿಂದ ಅನೇಕರ ಮನೆಯಂಗಳದಲ್ಲಿ ಸ್ಥಾನ ಪಡೆದಿದೆ. ಪ್ಲಾಂಟೇ ರಾಜ್ಯದ “ಬೈಗ್ನೋನಿಯೆನ್ಸೀಸ್” ಕುಟುಂಬಕ್ಕೆ ಸೇರಿದ ಈ ಹೂ ‘ಟೆಕೋಮಾ ಸ್ಟಾನ್ಸ್’,’ಯೆಲ್ಲೋ ಟ್ರಂಪೆಡ್‍ಬುಶ್’,ಯೆಲ್ಲೋಬೆಲ್ಸ್’ ಎಂಬಿತ್ಯಾದಿ ಹೆಸರುಗಳಿಂದ ಕರೆಯಲ್ಪಡುತ್ತದೆ.

ಎಲೆಗಳು ಚೂಪಾದ ಆಕಾರದಲ್ಲಿದ್ದು ಅಂಚಿನಲ್ಲಿ ಕತ್ತರಿಸಿದ ರೀತಿಯ ರಚನೆಯನ್ನು ಹೊಂದಿವೆ. ಗಂಟೆ ಹೂ 5 ರಿಂದ 7 ಮೀಟರ್ ಎತ್ತರದ ಸಣ್ಣ ಮರದಲ್ಲಿ ಬಿಡುತ್ತದೆ.  ಬಿಸಿಲಿನಿಂದ ಕೂಡಿದ ಬೆಚ್ಚನೆಯ ವಾತಾವರಣವು ಈ ಗಿಡದ ಉತ್ತಮ ಬೆಳವಣಿಗೆಗೆ ಸೂಕ್ತವಾಗಿದೆ. ಚಿಟ್ಟೆ, ಜೇನು ಹುಳಗಳನ್ನು ಹಾಗೂ ಬಿಸಿಲಹಕ್ಕಿಗಳನ್ನು ತನ್ನೆಡೆಗೆ ಆಕರ್ಷಿಸುವಲ್ಲಿ ಗಂಟೆ ಹೂ ಪ್ರಮುಖ ಪಾತ್ರ ವಹಿಸುತ್ತದೆ.

ಉಪಯೋಗಗಳು
ಗಂಟೆ ಹೂವಿನ ಎಲೆಗಳಲ್ಲಿ ಕೆಲ ಔಷಧೀಯ ಗುಣಗಳೂ ಇವೆ. ಹೊಟ್ಟೆ ನೋವಿನ ನಿವಾರಣೆಗೆ ಗಂಟೆ ಹೂವಿನ ಎಲೆಗಳನ್ನು ಉಪಯೋಗಿಸುತ್ತಾರೆ.
ಮೆಕ್ಸಿಕೋ ಹಗೂ ದಕ್ಷಿಣ ಅಮೇರಿಕಾ ದೇಶಗಳಲ್ಲಿ ಸಕ್ಕರೆಖಾಯಿಲೆಯ ನಿಯಂತ್ರಣಕ್ಕೆ ಈ ಗಂಟೆಹೂವನ್ನು ಉಪಯೋಗಿಸುತ್ತಾರೆ.
೮ಗಂಟೆಹೂ ಮರದ ತೊಗಟೆಯನ್ನು ನಾಯಿಗಳ ಚಲನಾಶಕ್ತಿಯನ್ನು ಹೆಚ್ಚಿಸುವ ಸಲುವಾಗಿ, ಔಷಧಿಯಾಗಿ ಬಳಸುತ್ತಾರೆ.

ಉಲ್ಲೇಖ

ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಹೂವುಗಳು
ತಿಲಪುಷ್ಪಿ

ತಿಲಪುಷ್ಪವು ಒಂದು ಔಷಧೀಯ ಗುಣವುಳ್ಳ ಸಸ್ಯವಾಗಿದೆ. ಇದರ ವೈಜ್ಞಾನಿಕ ಹೆಸರು ಡಿಜಿಟೇಲಿಸ್ ಪರ್ಪುರಿಯ(Digitalis purpurea). ಲಾಮಿಯಲೆಸ್ ಎಂಬ ಗಣಕ್ಕೆ ಸೇರಿದ ತಿಲಪುಷ್ಪಿಯು ಪ್ಲಾಂಟಜಿನೇಸಿಯ ಕುಟುಂಬಕ್ಕೆ ಸೇರಿದ ಸಸ್ಯವಾಗಿದೆ.

ಸಸ್ಯ ವಿವರಣೆ

ಇದರ ಹೂವು ಎಳ್ಳಿನ ಹೂವನ್ನು ಹೋಲುವುದರಿಂದ ಇದಕ್ಕೆ ತಿಲಪುಷ್ಪಿ ಎಂಬ ಹೆಸರು ಬಂದಿದೆ. ಇದನ್ನು ವಾರ್ಷಿಕ ಬೆಳೆಯಾಗಿ ಬೆಳೆಯಲಾಗುತ್ತದೆ. ಇದರ ಗಿಡವು ೧.೨ ಮೀಟರ್ ಎತ್ತರದವರೆಗೆ ಬೆಳೆಯುತ್ತದೆ. ಎಲೆಯು ೧೫-೨೦ ಸೆಂ.ಮೀ. ಉದ್ದವಾಗಿದ್ದು ಅಂಡಾಕಾರದಿಂದಿರುತ್ತದೆ. ಎಲೆಗಳು ರೋಮಗಳಿಂದ ಕೂಡಿರುತ್ತದೆ.

ಇತರ ಭಾಷೆಗಳಲ್ಲಿನ ಹೆಸರುಗಳು

ಸಂಸ್ಕೃತ: ಹೃತ್ಪತ್ರಿ, ತಿಲಪುಷ್ಪಿ
ಹಿಂದಿ: ತಿಲಪುಷ್ಪಿ
ಇಂಗ್ಲೀಷ್:ಫೊಕ್ಸ್‌ಗ್ಲೋವ್ (Foxglove), Common foxglove, Purple foxglove, Lady’s glove
ಮಲಯಾಳಂ: ತಿಲಪುಷ್ಪಿ, ಹೃದ್ಪತ್ರಿ

ಉಪಯೋಗಗಳು

 ತಿಲಪುಷ್ಪಿಯನ್ನು ಹೃದಯದ ಖಾಯಿಲೆಗಲ ನಿವಾರಣೆಗಾಗಿ ಉಪಯೋಗಿಸುತ್ತಾರೆ. 
ಇದರ ಎಲೆಯನ್ನು ಕತ್ತರಿಸಿ ನಂತರ ೬೦ಡಿಗ್ರಿ ಸೆ. ಉಷ್ಣಾಂಶದಲ್ಲಿ ಒಣಗಿಸಿ ಮಾಡಿದ ರಸವನ್ನು ಉಪಯೋಗಿಸಬೇಕು.

ಈ ದ್ರವ್ಯವು ಹೃದಯದ ಕರೋನರಿ ಎಂಬ ನಾಳದಲ್ಲಿ ಹೆಚ್ಚು ರಕ್ತ ಪ್ರವಹಿಸುವಂತೆ ಮಾಡುತ್ತದೆ. ಇದರಿಂದಾಗಿ ಹೃದಯದ ಕ್ರಿಯೆಯು ಸರಿಯಾಗಿ ನಡೆಯುತ್ತದೆ. ಮೂತ್ರ ಜನಕಾಂಗದಲ್ಲಿ ಹೆಚ್ಚಿನ ಪ್ರಮಾಣದ ರಕ್ತವನ್ನು ಹರಿಯುವಂತೆ ಮಾಡುವ ತಿಲಪುಷ್ಪಿ ಮೂತ್ರಲ ಗುಣವನ್ನು ಹೊಂದಿದೆ.
 ಗಾಯಗಳಿಗೆ ಹಾಗೂ ಸುಟ್ಟ ಗಾಯಗಳಿಗೆ ಇದನ್ನು ಲೇಪಿಸಬಹುದಾಗಿದೆ.

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು

Flora Europaea: Digitalis species list
Molecule of the Month - Digitalis
eMedicine link
Grecian Foxglove USDA Noxious Weed List.
Purple Foxglove USDA Noxious Weed List.

ಔಷಧೀಯ ಸಸ್ಯಗಳು
ಸಸ್ಯಗಳು
ಜಾಕೊಬಸ್ ಹೆನ್ರಿಕಸ್ ವಾಂಟ್ ಹಾಫ್



ಪರಿಚಯ
ಜೇಕಬ್ ಹೆನ್ರಿಕಸ್ ವಾಂಟ್ ಹಾಫ್ ಇವರು ಡಚ್ ಭೌತ ಹಾಗೂ ರಾಸಾಯನ ಶಾಸ್ತ್ರಜ್ಞರು. ರಾಸಾಯನಶಾಸ್ತ್ರದಲ್ಲಿ ನೋಬೆಲ್ ಪ್ರಶಸ್ತಿ ಪಡೆದ ಮೊದಲಿಗರಾದ ಇವರು ಅಗಸ್ಟ್ ೩೦,೧೮೫೬ರಲ್ಲಿ ನೆದರ್‍‍ಲ್ಯಾಂಡ್‍ನ ರಾಟರ್‍‍ಡಾಮ್ ಎಂಬಲ್ಲಿ ಜನಿಸಿದರು. ಇವರ ತಂದೆ ಜೇಕಬ್ ಹೆನ್ರಿಕಸ್ ವಾಂಟ್ ಹಾಫ್,ಎಸ್.ಆರ್. ಹಾಗೂ ತಾಯಿ ಆಲಿಡಾ ಕಾಫ್ ವಾಂಟ್ ಹಾಫ್.

ಜೀವನ
ನೆದರ್‍‍ಲ್ಯಾಂಡಿನ ರಾಟರ್‍‍‍‍‍ಡಾಮಿನ ಶಾಲೆಯೊಂದರಲ್ಲಿ ವಾಂಟ್ ಹಾಫ್ ವಿದ್ಯಾಭ್ಯಾಸವನ್ನು ಆರಂಭಿಸಿದರು. ಬಾಲ್ಯದಿಂದಲೇ ಕಲಿಕೆಯಲ್ಲಿ ಮುಂದಿದ್ದ ಇವರಿಗೆ ವಿಜ್ಞಾನ ಮತ್ತು ಪ್ರಕೃತಿ ಮೇಲೆ ತುಂಬಾ ಆಸಕ್ತಿ. ಜೊತೆಗೆ ತಂದೆಯವರಿಂದ ನಿತ್ಯ ವಿಲಿಯಂ ಷೇಕ್ಸ್ಪಿಯರ್ ರವರ ಕಾವ್ಯವಾಚನವನ್ನು ಕೇಳಿ ಕಾವ್ಯ ಮತ್ತು ತತ್ವಶಾಸ್ತ್ರದ ಬಗ್ಗೆ ವಿಶೇಷ ಆಸಕ್ತಿಯನ್ನು ಬೆಳೆಸಿಕೊಂಡರು. ಲಾರ್ಡ್ ಬೈರನ್ ರವರನ್ನು ಆರಾಧ್ಯ ಕವಿಯನ್ನಾಗಿಸಿಕೊಂಡವರು. ರಾಸಾಯನ ಶಾಸ್ತ್ರದಲ್ಲಿ ತೀವ್ರವಾದ ಆಸಕ್ತಿ ಹೊಂದಿದ್ದರೂ ತಂದೆ-ತಾಯಿಯರ ಒತ್ತಾಯದ ಮೇರೆಗೆ ಡಿಪ್ಲೊಮಾ ಒಂದಕ್ಕೆ ಸೇರಬೇಕಾಯಿತು. ತನ್ನ ೧೯ನೇ ವರ್ಷದಲ್ಲಿ ಅಗಸ್ಟ್ ಕ್ಯಾಂಟ್ ಮತ್ತಿತರ ಪ್ರಖ್ಯಾತ ವಿಜ್ಞಾನಿಗಳ ಜೀವನ ಚರಿತ್ರೆಗಳನ್ನು, ವೇವಲ್ಲನ 'ಪುರೋಗಾಮಿ ವಿಜ್ಞಾನಿಗಳ ಚರಿತ್ರೆ', ಟೈನೆಯ 'ಬುದ್ಧಿವಂತಿಕೆ'- ಇವೇ ಮೊದಲಾದವುಗಳನ್ನು ಓದಿ, ಆಸಕ್ತನಾಗಿ ಡೆಲ್ಟ್ ತಾಂತ್ರಿಕ ವಿಶ್ವವಿದ್ಯಾಲಯಕ್ಕೆ ಸಪ್ಟೆಂಬರ್ ೧೮೬೯ರಲ್ಲಿ ಸೇರಿದನು. ಮೂರು ವರ್ಷದ ತರಬೇತಿಯನ್ನು ಎರಡು ವರ್ಷದಲ್ಲಿ ಮೊದಲಿಗನಾಗಿ ಮುಗಿಸಿ,  ರಾಸಾಯನಶಾಸ್ತ್ರದ ಅಧ್ಯಯನಕ್ಕಾಗಿ ಲೈಡೆನ್ ವಿಶ್ವವಿದ್ಯಾಲಯವನ್ನು ಸೇರಿದನು. ಅಲ್ಲಿಂದ ಬಾನ್ ಹಾಗೂ ಜರ್ಮನಿಯ ವಿಶ್ವವಿದ್ಯಾಲಯದಲ್ಲಿ ಅಭ್ಯಸಿಸಿ ಉಟ್ರೆಕ್ಟ್ ವಿಶ್ವವಿದ್ಯಾಲಯದಲ್ಲಿ ೧೮೭೪ರಲ್ಲಿ ಡಾಕ್ಟರೇಟ್ ಪಡೆದರು.
ವಾಂಟ್ ಹಾಫ್ ೧೮೭೮ರಲ್ಲಿ ಜೊಹಾನಾ ಫ್ರಾಂಸೀನಾ ಮೀಜ಼್ ಅವರನ್ನು ಮದುವೆಯಾದರು. ಇವರಿಗೆ ನಾಲ್ವರು ಮಕ್ಕಳಿದ್ದಾರೆ. ವಾಂಟ್ ಹಾಫ್ ತಮ್ಮ ೧೯೧೧ರ ಮಾರ್ಚ್ ೧ರ೦ದು ಕ್ಷಯ ರೋಗದ ಕಾರಣ ಬರ್ಲಿನ್‍ನ ಸ್ಟೆಗ್ಲಿಟ್ಜ್ ಎಂಬಲ್ಲಿ ಮರಣ ಹೊಂದಿದರು. ಆಂಸ್ಟರ್ಡಾಮ್ ಮತ್ತು ಉಟ್ರೆಕ್ಟ್ ವಿಶ್ವವಿದ್ಯಾಲಯದಲ್ಲಿ ಈಗಲೂ ಇವರ ನೆನಪಿನ ವಿಗ್ರಹವು ಕಂಗೊಳಿಸುತ್ತಿದೆ.

ಸಂಶೋಧನೆ ಮತ್ತು ಬರಹಗಳು
ವಿಶ್ವವಿದ್ಯಾಲಯದಲ್ಲಿ ಅಭ್ಯಸಿಸುತ್ತಿರುವಾಗಲೇ ವಾಂಟ್ ಹಾಫ್ 'ಸಾವಯವ ಸಂಯುಕ್ತಗಳ ದ್ಯುತಿಭ್ರಮಣ ರಚನಾವಿನ್ಯಾಸಗಳ ಪರಸ್ಪರ ಸಂಬಂಧ ಮತ್ತು ಮೂರು ಆಯಾಮಗಳನ್ನು ಬೇಡುವ ಸೂತ್ರಗಳು' ಎಂಬ ಪುಸ್ತಕವನ್ನು ಬರೆದಿದ್ದರು. ಅದು ಜರ್ಮನಿಯ 'ಕ್ರಾಂತಿಕಾರಿ ಬರಹ' ಎಂದೇ ಪ್ರಸಿದ್ಧವಾಗಿತ್ತು. ಸ್ಟ್ರೀರಿಯೋ ರಾಸಾಯನವಿಜ್ಞಾನ,  ವಾಂಟ್ ಹಾಫ್-ಲೆಬೆಲರ ವಾದ - ಚತುರ್ವೇಲೆನ್ಸೀಯ, ಇಂಗಾಲದ ಪರಮಾಣು ಸಾವಯವ ಸಂಯುಕ್ತಗಳ ರಚನೆಯಲ್ಲಿ ಪ್ರದರ್ಶಿಸಬಹುದಾದ ಅಸಮ್ಮತಿಯ ಕಲ್ಪನೆ ಇವುಗಳ ಬಗ್ಗೆ ಸಂಶೋಧನೆ ನಡೆಸಿದ್ದರು. ಮುಂದೆ ೧೮೮೪ರಲ್ಲಿ 'ಕ್ರಿಯಾತ್ಮಕ ರಾಸಾಯನಿಕ ಸಮತೋಲ' ಎಂಬ ಇವರ ಪುಸ್ತಕ ಪ್ರಕಟವಾಯಿತು. ಈ ಪುಸ್ತಕದಲ್ಲಿ ರಾಸಾಯನಿಕ ದರಗಳು, ಕಾರಕಗಳ ಪರಸ್ಪರ ಕ್ರಿಯಾಸೆ, ಚಲ ಸಮತೋಲಗಳು- ಮುಂತಾದವುಗಳ ಬಗ್ಗೆ ವಿವರವಿದೆ. ಇದು ಉದ್ಯಮದಲ್ಲಿ ರಾಸಾಯನಿಕ ಕ್ರಿಯೆಗಳ ತಾಂತ್ರಿಕ ನಿರ್ವಹಣೆಗೆ ಉಪಯುಕ್ತವಾಗಿದೆ. ೧೮೮೫ರಲ್ಲಿ ಪ್ರಾಯೋಗಿಕ ಪುಷ್ಟಿ ಕೊಟ್ಟು 'ಅನಿಲಸ್ಥಿತಿ ಅಥವಾ ಸಾರರಿಕ್ತ ದ್ರಾವಣಸ್ಥಿತಿಯಲ್ಲಿ ರಾಸಾಯನಿಕ ಸಮತೋಲ ನಿಯಮಗಳು', 'ರಾಸಾಯನಿಕ ಸಮತೋಲನ ವಿದ್ಯುತ್ ಉಪಭಾಗಗಳು' ಇತ್ಯಾದಿ ಇವರ ಪ್ರಬಂಧಗಳನ್ನು ಸ್ವೀಡನ್ನಿನ ವಿಜ್ಞಾನ ಅಕಾಡೆಮಿಯು ಪ್ರಕಟಗೊಳಿಸಿತು. ವಾಂಟ್ ಹಾಫ್ ಅರ್ಹಿನಿಯಸ್, ಆಸ್ವಲ್ಡ್, ಪೆಕೆಲ್ ಹ್ಯಾರಿಂಗ್ ಇವರ ಜೊತೆ ಅಧ್ಯಯನ ನಡೆಸಿದ್ದಾರೆ.

ಪ್ರಶಸ್ತಿಗಳು
 ಜೇಕಬ್ ಹೆನ್ರಿಕಸ್ ವಾಂಟ್ ಹಾಫ್ ಇವರಿಗೆ ಲಂಡನ್ನಿನ ರಾಯಲ್ ಸೊಸೈಟಿಯು ಡೇವಿ ಪದಕವನ್ನು ನೀಡಿ ಗೌರವಿಸಿದೆ. 
 ನೋಬೆಲ್ ಸಮಿತಿಯು ೧೯೦೧ರಲ್ಲಿ ರಾಸಾಯನಶಾಸ್ತ್ರದ ಮೊತ್ತ ಮೊದಲ ನೋಬೆಲ್ ಪಾರಿತೋಷಕವನ್ನು ನೀಡಿದೆ.

ಉಲೇಖ

ಬಾಹ್ಯ ಸ೦ಪರ್ಕ 

 Patrick Coffey, Cathedrals of Science: The Personalities and Rivalries That Made Modern Chemistry, Oxford University Press, 2008. ISBN 978-0-19-532134-0
 Hornix WJ, Mannaerts SHWM, van 't Hoff and the emergence of Chemical Thermodynamics, Delft University Press, 2001, ISBN 90-407-2259-5
 https://www.nobelprize.org/nobel_prizes/chemistry/laureates/1901/hoff-bio.html

ವಿಜ್ಞಾನಿಗಳು
ರಾಯಲ್ ಎನ್ಫೀಲ್ಡ್

ಉದ್ಯಮ
ವಾಹನ ಕಂಪನಿಗಳು
ಕೈಬೆರಳು

ಕೈಬೆರಳು ಮಾನವ ಶರೀರದ ಒಂದು ಅವಯವ ಮತ್ತು ಒಂದು ಬಗೆಯ ಬೆರಳು, ಅಂದರೆ ಮನುಷ್ಯರು ಮತ್ತು ಇತರ ಪ್ರೈಮೇಟ್‍ಗಳ ಹಸ್ತಗಳಲ್ಲಿ ಕಂಡುಬರುವ ಕುಶಲ ಬಳಕೆ ಮತ್ತು ಸಂವೇದನೆಯ ಅಂಗ. ಸಾಮಾನ್ಯವಾಗಿ ಮಾನವರು ಪ್ರತಿ ಹಸ್ತದಲ್ಲಿ ಐದು ಬೆರಳುಗಳನ್ನು ಹೊಂದಿರುತ್ತಾರೆ, ಮತ್ತು ಇವುಗಳ ಮೂಳೆಗಳನ್ನು ಫ಼ೇಲ್ಯಾಂಕ್ಸ್‌ಗಳು ಎಂದು ಕರೆಯಲಾಗುತ್ತದೆ. ಆದರೆ ಕೆಲವರು ಬಹುಬೆರಳು ಸ್ಥಿತಿ ಅಥವಾ ಅಲ್ಪಬೆರಳು ಸ್ಥಿತಿಯಂತಹ ಜನ್ಮಜಾತ ಅಸ್ವಸ್ಥತೆಗಳು ಅಥವಾ ಆಕಸ್ಮಿಕ ಅಥವಾ ವೈದ್ಯಕೀಯ ಅಂಗಚ್ಛೇದನೆಗಳ ಕಾರಣ ಐದಕ್ಕಿಂತ ಹೆಚ್ಚು ಅಥವಾ ಕಡಿಮೆ ಬೆರಳುಗಳನ್ನು ಹೊಂದಿರಬಹುದು. ಮೊದಲ ಬೆರಳು ಹೆಬ್ಬೆರಳು, ನಂತರ ತೋರು ಬೆರಳು, ನಡುಬೆರಳು, ಉಂಗುರದ ಬೆರಳು, ಮತ್ತು ಕಿರುಬೆರಳು..

ಜನನಾಂಗಗಳನ್ನು ಬಿಟ್ಟರೆ, ಬೆರಳತುದಿಗಳು ಮಾನವ ತ್ವಚೆಯ ಎಲ್ಲ ಪ್ರದೇಶಗಳ ಪೈಕಿ ಗರಿಷ್ಠ ಪ್ರಮಾಣದ ಸ್ಪರ್ಶ ಗ್ರಾಹಕಗಳು ಮತ್ತು ಉಷ್ಣ ಗ್ರಾಹಕಗಳನ್ನು ಹೊಂದಿವೆ, ಮತ್ತು ಹಾಗಾಗಿ ಅವು ಉಷ್ಣತೆ, ಒತ್ತಡ, ಕಂಪನ, ರಚನೆ ಮತ್ತು ತೇವಾಂಶಕ್ಕೆ ತೀವ್ರ ಸಂವೇದಿಯಾಗಿವೆ.

ಉಲ್ಲೇಖಗಳು

ಹಸ್ತ

ಮಾನವ ಶರೀರ
ಕರ್ನಾಟಕದಲ್ಲಿ ವನ್ಯಜೀವಿಧಾಮಗಳು



ಕರ್ನಾಟಕದಲ್ಲಿ ವನ್ಯಜೀವಿ ರಕ್ಷಿತಾರಣ್ಯಗಳು
1972ರಲ್ಲಿ ಭಾರತದೇಶದಲ್ಲಿ ತಂದ ವನ್ಯಜೀವಿ ಸಂರಕ್ಷಣಾ ಕಾಯಿದೆಯ ಪರಿಣಾಮಕಾರಿ ಅನುಷ್ಠಾನದಿಂದಾಗಿ ಹಲವು ವನ್ಯಜೀವಿ ಪ್ರಭೇದಗಳ ಸಂಖ್ಯೆಯಲ್ಲಿ ಹೆಚ್ಚಳ ಕಂಡಿದೆ. ಇದೇ ದಶಕದಲ್ಲಿ ಪ್ರಾರಂಭವಾದ ಹಲವು ವನ್ಯಜೀವಿ ಸಂರಕ್ಷಣಾ ಕಾರ್ಯಕ್ರಮಗಳು ಕರ್ನಾಟಕದಲ್ಲೂ ಹಲವಾರು ಸಕಾರಾತ್ಮಕ ಪರಿಣಾಮಗಳನ್ನು ತಂದವು. ಅಭಯಾರಣ್ಯಗಳು, ರಾಷ್ಟ್ರೀಯ ಉದ್ಯಾನಗಳು ಸ್ಥಾಪಿತಗೊಂಡವು.

ಇದರ ಪರಿಣಾಮವಾಗಿ ಮಾನವ- ವನ್ಯಜೀವಿ ಸಂಘರ್ಷ ಕೂಡ ಹೆಚ್ಚಾಗಿದೆ. ಕಳೆದ ಏಳು ವರ್ಷಗಳಲ್ಲಿ ಆನೆ, ಹುಲಿ, ಚಿರತೆಗಳ ದಾಳಿಯಿಂದ ರಾಜ್ಯದಲ್ಲಿ 286 ಜನ ಜೀವ ಕಳೆದುಕೊಂಡಿದ್ದಾರೆ.  ಈಗ ಸಹಿಷ್ಣುತೆಯಿಂದಿದ್ದ ಅರಣ್ಯದಂಚಿನ  ಸಹನೆ ಕಳೆದುಕೊಂಡ ಜನ ವನ್ಯಜೀವಿ ಮತ್ತು ಮಾನವ ಸಂಘರ್ಷಕ್ಕೆ ಸಮಂಜಸವಾದ ಉತ್ತರವಿಲ್ಲದಿದ್ದರೆ ಇವುಗಳ ಸಂರಕ್ಷಣೆಗೆ ಬೆಂಬಲ ಸಿಗುವುದು ಇನ್ನೂ ಕಠಿಣವಾಗುತ್ತದೆ

ವನ್ಯಜೀವಿ ರಕ್ಷಣಾ ತಾಣಗಳು
ವನ್ಯಜೀವಿ ಸಂರಕ್ಷಣೆಗಾಗಿ ಕೈಗೊಳ್ಳುವ ಪ್ರಮುಖವಾದ ಕಾರ್ಯನೀತಿಯೆಂದರೆ ವನ್ಯಜೀವಿಧಾಮ, ರಾಷ್ಟ್ರೀಯ ಉದ್ಯಾನಗಳ ಸ್ಥಾಪನೆ. ಮೈಸೂರು ರಾಜ್ಯ ಸ್ಥಾಪನೆಯಾಗುವ ಮುನ್ನವೇ ಘೋಷಣೆಯಾಗಿದ್ದು ರಂಗನತಿಟ್ಟು ವನ್ಯಜೀವಿಧಾಮ. ಇದನ್ನು ಬಿಟ್ಟರೆ ಇನ್ನೆಲ್ಲ ವನ್ಯಜೀವಿಧಾಮ, ರಾಷ್ಟ್ರೀಯ ಉದ್ಯಾನಗಳು ರಾಜ್ಯದಲ್ಲಿ ಸ್ಥಾಪಿತವಾಗಿರುವುದು 70ರ ದಶಕದ  ನಂತರ.
ಭಾಷಾವಾರು ರಾಜ್ಯಗಳ ವಿಂಗಡಣೆಯಾದಾಗ ಕರ್ನಾಟಕಕ್ಕೆ ಮದ್ರಾಸ್ ಮತ್ತು ಮುಂಬಯಿ ಪ್ರಾಂತ್ಯಗಳಿಂದ, ಕೊಡಗು ರಾಜ್ಯ ಹಾಗೂ ಇನ್ನಿತರ ಪ್ರದೇಶಗಳ ಅರಣ್ಯಗಳು ರಾಜ್ಯಕ್ಕೆ ಸೇರಿಕೊಂಡವು.
ದೇಶದಲ್ಲಿ 1970ರ ನಂತರ ಆದ ವನ್ಯಜೀವಿಧಾಮ ಮತ್ತು ರಾಷ್ಟ್ರೀಯ ಉದ್ಯಾನಗಳ ಅತೀ ದೊಡ್ಡ ವಿಸ್ತರಣಾ ಕಾರ್ಯ ನಡೆದ್ದದ್ದು ಸ್ವಾತಂತ್ಯ್ರ ಪೂರ್ವದಲ್ಲಿ ಕೇವಲ ಒಂದೇ ಒಂದು ವನ್ಯಜೀವಿಧಾಮವಿದ್ದ ರಾಜ್ಯದಲ್ಲಿ  ಇಂದು 29 ವನ್ಯಜೀವಿಧಾಮಗಳು, 5 ರಾಷ್ಟ್ರೀಯ ಉದ್ಯಾನಗಳು, 8 ಸಂರಕ್ಷಣಾ ಮೀಸಲು ಪ್ರದೇಶಗಳು ಮತ್ತು ಒಂದು ಸಮುದಾಯ ಮೀಸಲು ಪ್ರದೇಶಗಳಿವೆ.

ಕನಾಟಕದಲ್ಲಿರುವ ವನ್ಯಜೀವಿ ರಕ್ಷಿತಾರಣ್ಯಗಳು

ಸಂರಕ್ಷಣಾ ಮೀಸಲು ಪ್ರದೇಶಗಳು

ನೋಡಿ
ದಕ್ಷಿಣ ಭಾರತದ ಪಕ್ಷಿಗಳ ಪಟ್ಟಿ
ಭಾರತದ ರಾಷ್ಟ್ರೀಯ ಉದ್ಯಾನಗಳು
ಕರ್ನಾಟಕದ ಪ್ರಾಣಿಸಂಪತ್ತು -ತುಂಬಲಿಕ್ಕಿದೆ.
Wildlife of Karnataka

ಉಲ್ಲೇಖ
ಪ್ರಾಣಿಗಳು
ರಕ್ಷಿತಾರಣ್ಯಗಳು
ಹಕ್ಕಿಗಳು
ಪಕ್ಷಿಗಳು
ಹೆತ್ತುತ್ತಿ

ಹೆತ್ತುತ್ತಿ ಸಸ್ಯವು ಒಂದು ಔಷಧೀಯ ಗುಣವುಳ್ಳ ಸಸ್ಯವಾಗಿದೆ. ಇದರ ವೈಜ್ಞಾನಿಕ ಹೆಸರು ಸಿಡಾ ಕಾರ್ಡಿಫ಼ೋಲಿಯಾ. ಹೆತ್ತುತ್ತಿಯು ಬಲಾದಿವರ್ಗ ಎಂಬ ಸಸ್ಯವರ್ಗಕ್ಕೆ ಸೇರಿದೆ.

ಸಸ್ಯಪರಿಚಯ 
ಹೆತ್ತುತ್ತಿಯು ಪೊದೆಯ ರೂಪದಲ್ಲಿ ಬೆಲೆಯುತ್ತದೆ. ನಕ್ಷತ್ರದಂತಿರುವ ಸೂಕ್ಷ್ಮ ರೋಮಗಳು ಗಿಡದ ಎಲ್ಲಾ ಭಾಗದಲ್ಲೂ ಇರುತ್ತದೆ. ಎಲೆಯು ೨-೫ ಸೆಂ.ಮೀ. ಉದ್ದವಾಗಿದ್ದು ಅಂಡಾಕಾರ ಅಥವಾ ದುಂಡಗಿನ ಆಕಾರದಲ್ಲಿ ಇರುತ್ತದೆ. ಎಲೆಯ ಅಂಚು ಹಲ್ಲಿನಂತೆ ಇರುತ್ತದೆ. ಇದರ ಹೂವು ಹಳದಿ ಬಣ್ಣದ್ದಾಗಿದ್ದು, ಸಣ್ಣದಾಗಿರುತ್ತದೆ. ಇದು ಸಾಮಾನ್ಯವಾಗಿ ಭಾರತದ ಎಲ್ಲಾ ಭಾಗಗಳಲ್ಲೂ ಕಾಣಸಿಗುತ್ತದೆ.

ಇತರ ಹೆಸರುಗಳು 
 ಹಿಂದಿ-ಕುಂಗಿ, ಖರೇಂಟ.
 ಬಂಗಾಳಿ-ಬಲ.
 ಗುಜರಾತಿ-ಬಲದನ.
 ಮಲಯಾಳಂ- ಕತ್ತುರಂ.
 ತಮಿಳು- ನೀಲಕುತ್ತಿ.
 ಸಂಸ್ಕೃತ-ಜಯಂತಿ.
 ಒರಿಯಾ-ಬಡಿಯನನಲ.
 ಮರಾಠಿ-ಚಿಕನ.
 ತೆಲುಗು-ಚಿರುಬೆಂಡ.

ಉಪಯೋಗಗಳು 
ಹೆತ್ತುತ್ತಿಯ ಎಲ್ಲಾ ಭಾಗವನ್ನು ಔಷಧವಾಗಿ ಉಪಯೋಗಿಸಬಹುದಾಗಿದೆ. ಬೇರಿನ ಕಷಾಯವನ್ನು ಹಲವು ಬಗೆಯ ಜ್ವರ ನಿವಾರಕವಾಗಿ ಬಳಸಲಾಗುತ್ತದೆ. ಅಸ್ಥಮಾ, ಶೀತ, ಕೆಮ್ಮು ಮುಂತಾದವುಗಲನ್ನು ನಿವಾರಿಸಲು ಹುತ್ತತ್ತಿಯು ಸಹಾಯಕವಾಗಿದೆ. ಇದರ ಚೂರ್ಣವು ಅನೇಕ ಸ್ತ್ರೀರೋಗಗಳನ್ನು, ನರದೌರ್ಬಲ್ಯವನ್ನು ನಿವಾರಿಸುತ್ತದೆ. ಬೇರಿನ ರಸವನ್ನು ಗಾಯಕ್ಕೆ ಉಪಯೊಗಿಸಬಹುದಾಗಿದೆ. ಬೇರಿನ ತೊಗಟೆಯನ್ನು ಎಳ್ಳೆಣ್ಣೆ ಮತ್ತು ಹಾಲಿನೊಂದಿಗೆ ಸೇವಿಸುವುದರಿಂದ ಪಾರ್ಶ್ವವಾಯುವನ್ನು ಗುಣಮುಖಗೊಳೀಸುತ್ತದೆ.

ಉಲ್ಲೇಖಗಳು

ಬಾಹ್ಯಸಂಪರ್ಕಗಳು 

  http://www.toddcaldecott.com/index.php/herbs/learning-herbs/394-bala 
 http://herbpathy.com/Uses-and-Benefits-of-Sida-Cordifolia-Cid1081

ಔಷಧೀಯ ಸಸ್ಯಗಳು
ಸಸ್ಯಗಳು
ಕುತ

ಇದು ಆಡಳಿತಾತ್ಮಕವಾಗಿ ಒಂದು ಜಿಲ್ಲೆಯಾಗಿದ್ದು,ಇದು ಇಂಡೋನೇಷ್ಯಾದ ದಕ್ಷಿಣ ಬಾಲಿ ಪ್ರಾಂತ್ಯದಲ್ಲಿದೆ. ಈ ಮೀನುಗಾರರ ಗ್ರಾಮ ಬಾಲಿ ಪ್ರಾಂತ್ಯದಲ್ಲಿಯೇ ಮೊದಲ ಪ್ರವಾಸಿ ತಾಣವಾಗಿ ಹೆಸರುಗಳಿಸಿತು. ಇದು ತನ್ನ ಉದ್ದವಾದ ಕಡಲ ತೀರಕ್ಕೆ ಪ್ರಸಿದ್ದವಾಗಿದೆ.ಇದು ಇಂಡೋನೇಷ್ಯಾದ ಪ್ರಮುಖ ಪ್ರವಾಸಿ ತಾಣಗಳಲ್ಲಿ ಒಂದಾಗಿದೆ.

ಆಡಳಿತ
ಕುತ ಜಿಲ್ಲೆ  (ಇಂಡೋನೇಶಿಯನ್: ಕೆಕಮತನ್ ಕುತ)ಯು ಸುತ್ತಮುತ್ತಲಿನ ಹಳ್ಳಿಗಳಾದ ಕುತ, ಲೆಜಿಯನ್, ಸೆಮಿನ್ಯಕ್, ಕೆಡೊಂಗನನ್ ಮತ್ತು ತುಬನ್ ಹಳ್ಳಿಗಳನ್ನು ಒಳಗೊಂಡಿದೆ. ಇದಲ್ಲದೇ ಬಡುಂಗ್ ಆಳ್ವಿಕೆಯಲ್ಲಿ ಕುತ ಹೆಸರನ್ನೊಳಗೊಂಡು ಮೂರು ಜಿಲ್ಲೆಗಳಿವೆ:ಕುತ,  ದಕ್ಷಿಣ ಕುತ( ಕೆಕಮತನ್ ಕುತ ಸೆಲತನ್ )ಮತ್ತು ಉತ್ತರ ಕುತ( ಕೆಕಮತನ್ ಕುತ ಉತಾರಾ )

ಇಲ್ಲಿ ಅಕ್ಟೋಬರ್ ೧೨ ೨೦೦೨ ಮತ್ತು ಅಕ್ಟೋಬರ್ ೧ ೨೦೦೫ ರಲ್ಲಿ ಬಾಂಬ್ ಸ್ಪೋಟಗೊಂಡು ಕ್ರಮವಾಗಿ ೨೦೨ ಮತ್ತು ೨೬ ಮಂದಿ ಸಾವನ್ನಪ್ಪಿದ್ದಾರೆ.

ಬಾಲಿಯ ಪ್ರಾಂತೀಯ ಸರ್ಕಾರವು ಬಾಲಿಯ ಸಂಸ್ಕೃತಿ, ನೈಸರ್ಗಿಕ ಸಂಪನ್ಮೂಲಗಳ ಸಂರಕ್ಷಣೆ ಮತ್ತು ವನ್ಯಜೀವಿ ಅಭಿವೃದ್ಧಿಗೆ ಪ್ರಾಮುಖ್ಯತೆ ನೀಡಿ ಉತ್ತರ ದಿಕ್ಕಿನಲ್ಲಿ ಪರ್ಯಾಯದ್ವೀಪದ ಅಭಿವೃದ್ಧಿಗೆ ಅನುಮತಿ ನೀಡಲಾಗಿದೆ.ಕುತ ಕಡಲ್ತಡಿಯು ದ್ವೀಪದ ಪಶ್ಚಿಮ ಹಾಗೂ ಸಾನೂರು ಪೂರ್ವ ದಿಕ್ಕಿನಲ್ಲಿದೆ. ದಕ್ಷಿಣದಲ್ಲಿ ಕುತ ಕಡಲ್ತಡಿಯು ವಿಮಾನ ನಿಲ್ದಾಣವನ್ನು ಮೀರಿ ಜಿಂಬರನ್ ಮುಟ್ಟುತ್ತದೆ.

ಕುತ ಕಡಲ್ತಡಿ
ಇದು ೧೯೭೦ರಿಂದ ಗಮನಾರ್ಹ ರೀತಿಯಲ್ಲಿ ಪ್ರಸಿದ್ದತೆಯನ್ನು ಪಡೆದುಕೊಂಡಿದೆ.ಇದನ್ನು ಸೂರ್ಯಾಸ್ತದ ಕಡಲ್ತಡಿ ಎಂದೂ ಸಹ ಕರೆಯುತ್ತಾರೆ.ಇಲ್ಲಿ ಅನೇಕ ದುಬಾರಿ ಹೊಟೆಲ್ಗಳು, ಕೂಟಗಳನ್ನು ನಿರ್ಮಿಸಿದ್ದಾರೆ.

೨೦೧೧ ರಲ್ಲಿ ಕಡಲ್ತಡಿಯಿಂದ ಉಪಹಾರಗೃಹಗಳಿಗೆ ಮರಳು ಹೊಕ್ಕುವುದನ್ನು ತಡೆಯಲು ಎರಡು ಮೀಟರ್ ಉದ್ದದ ಬಿಳಿ ಸ್ಯಾಂಡ್ ಸ್ಟೋನ್ (ಮರಳುಗಲ್ಲು) ನ ಬೇಲಿಯನ್ನು ಬಲೀನೀಸ್ ವಾಸ್ತುಶಿಲ್ಪದ ಶೈಲಿಯಲ್ಲಿ ನಿರ್ಮಿಸಲಾಯಿತು.ಈ ಯೋಜನೆಗೆ ತಗುಲಿದ ವೆಚ್ಚ ೪ ಶತಕೋಟಿ ರೂಪಾಯಿಗಳು.

ಪ್ರವಾಸೋದ್ಯಮ
ಇದು ಅಗ್ಗದ ಪ್ರವಾಸಿತಾಣ ಮತ್ತು ಆಸ್ಟ್ರೇಲಿಯನ್ನರಿಗೆ ಹತ್ತಿರದ ಸ್ಥಳವಾಗಿರುವುದರಿಂದ `ಇಲ್ಲಿಗೆ ಅನೇಕ ಆಸ್ಟ್ರೇಲಿಯನ್ನರು ಭೇಟಿ ನೀಡುತ್ತಾರೆ.

ಉಲ್ಲೇಖನಗಳು
ಇಂಡೋನೇಷ್ಯಾ
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಅಜೋರ್ಸ್ ದ್ವೀಪಗಳು

ಅಟ್ಲಾಂಟಿಕ್ ಮಹಾಸಾಗರಲ್ಲಿ ೩೦(-೪೦( ಉ, ಅ; ೨೫(-೩೧( ಪ.ರೇ.ಗಳವರೆಗೆ ಹರಡಿವೆ. ಸಾವೋ ಮಿಗಲ್ ದೊಡ್ಡ ದ್ವೀಪ. ಇತರ ದ್ವೀಪಗಳೆಂದರೆ-ಸಾಂತಾ ಮೇರಿಯಾ, ಫಾರ್ಮಿಗಸ್, ರಾಕ್ಸ್, ಟೆರಿಸೀರಾ, ಗ್ರೇಷಿಯಸಾ, ಸಾವೊ, ಜೋರ್ಗಾ, ಪಿಕೊ, ಫಯಾಲ ಮತ್ತು ಫ್ಲೋರ್ಸ್ ಕಾರ್ವೊ. ಈ ದ್ವೀಪಗಳ ಒಟ್ಟು ವಿಸ್ತೀರ್ಣ ೯೦೦. ಚ. ಮೈಲಿಗಳು.

ಪೋರ್ಚುಗಲ್ ನ ಪಳಮೆಯರಿಗ ನುನೊ ರಿಬೈರೊ ಈ ದ್ವೀಪದಲ್ಲಿ ಅಂತ್ಯಕ್ರಿಯೆಗೆ ಬಲಸುವ ಇಟ್ಟಿಗೆಗಳನ್ನು ಕಂಡ ನಂತರ ಇಲ್ಲಿ ಪೋರ್ಚುಗೀಸರಿಗಿಂತಲೂ ೨೦೦೦ ವರ್ಷಗಳಷ್ಟು ಮುಂಚೆಯೇ ಇಲ್ಲಿ ಮಾನವರು ವಾಸಿಸಿರಬಹುದು ಎಂದು ಊಹಿಸಿದ್ದಾರೆ.

ಇತಿಹಾಸ
೧೪೪೫ ರಲ್ಲಿ ದ್ವೀಪಗಳನ್ನು ಪೋರ್ಚುಗೀಸರು ಕಂಡುಹಿಡಿದರು. ೧೫೮೦ ರಿಂದ ೧೬೪೦ ರವರೆಗೆ ಈ ದ್ವೀಪಗಳು ಸ್ಪೇನಿನ ವಶದಲ್ಲಿದ್ದವು. ೧೮೨೩ ರಿಂದ ೧೯೩೩ ರವರೆಗೆ ಪೋರ್ಚುಗೀಸರಿಗೂ ಸ್ಪೇನಿನವರಿಗೂ ಹೋರಾಟ ನಡೆದು, ಪೋರ್ಚುಗೀಸರು ಪುನಃ ಈ ದ್ವೀಪಗಳನ್ನು ತಮ್ಮ ವಶಕ್ಕೆ ತೆಗೆದುಕೊಂಡರು. ಈಗಲೂ ಇವು ಪೋರ್ಚುಗಲ್ ಸಾಮ್ರಾಜ್ಯಕ್ಕೆ ಸೇರಿವೆ. ಇಲ್ಲಿನ ಜನಸಂಖ್ಯೆಯಲ್ಲಿ ಅವರದೇ ಮೇಲುಗೈ.

ಭೌಗೋಳಿಕತೆ
ಈ ದ್ವೀಪಗಳು ಹೆಚ್ಚು ಮಲೆಸೀಮೆಯಾಗಿದ್ದು, ಇಲ್ಲಿ ಅನೇಕ ಜ್ವಾಲಾಮುಖಿಗಳಿವೆ. ಆದ್ದರಿಂದ ಆಗಾಗ್ಗೆ ಭೂಕಂಪಗಳುಂಟಾಗುತ್ತವೆ. ಬಿಸಿನೀರಿನ ಅನೇಕ ಬುಗ್ಗೆಗಳಿವೆ. ಹವಾಮಾನ ಸಮಶೀತೋಷ್ಣವಾಗಿದೆ. ಜವರ ಮುಖ್ಯ ಉದ್ಯೋಗ ಬೇಸಾಯ ಮತ್ತು ಪಶುಪಾಲನೆ. ಇಲ್ಲಿಯ ಮುಖ್ಯ ಹುಟ್ಟುವಳಿಗಳೆಂದರೆ-ಗೋಧಿ, ದ್ವಿದಳ ಧಾನ್ಯಗಳು, ತಂಬಾಕು, ಆಲೂಗಡ್ಡೆ, ಅನಾನಸ್, ಕಿತ್ತಳೆ ಮತ್ತು ಬಾಳೆ. ಮದ್ಯ, ಹಣ್ಣು ಹಂಪಲು, ಗಿಣ್ಣು, ಬೆಣ್ಣೆ, ದನ ಮತ್ತು ಹಂದಿಗಳ ಮಾಂಸ-ಇವು ರಫ್ತಾಗುತ್ತವೆ. ಫಯಾಲ ದ್ವೀಪದಲ್ಲಿ ಹೋರ್ಟಾ ಎಂಬುದು ಉತ್ತಮ ಬಂದರು. ಟರ್ಸೀರ ದ್ವೀಪಗಳಲ್ಲಿ ಅಂಗ್ರಾ ಎಂಬುದು ದೇಶದ ರಾಜಧಾನಿ. ಈ ದ್ವೀಪದಲ್ಲಿ ವಾಸಿಸುವವರಲ್ಲಿ ಪೋರ್ಚುಗೀಸರ ಸಂಖ್ಯೆಯೇ ಹೆಚ್ಚು.

ಜನಗಣತಿ
೨೦೧೧ ಜನಗಣತಿಯ ಪ್ರಕಾರ, ಅಜೋರ್ಸ್ ದ್ವೀಪದಲ್ಲಿ ಜನಸಂಖ್ಯೆಯು ಪ್ರತಿ ಚದರ ಕಿಲೋಮೀಟರ್ (೨೭೦ / ಚ ಮೈ) ಗೆ ೧೦೬ ನಿವಾಸಿಗಳಂತೆ ಒಟ್ಟು ೨೪೬,೭೪೬ ಆಗಿತ್ತು.

೧೫ ನೇ ಶತಮಾನದಲ್ಲಿ  ಪೋರ್ಚುಗೀಸ್ ನಾವಿಕರು ಅಝೋರ್ಸ್ ದ್ವೀಪವನ್ನು  ನಿರ್ಜನ ಸ್ಥಳವನ್ನಾಗಿಸಿದರು. ನಂತರ ೧೪೩೯ರಲ್ಲಿ ಪೋರ್ಚುಗಲ್ ನ ವಿವಿಧ ಪ್ರದೇಶಗಳ ಮತ್ತು ಮಡೈರಾದ ವ್ಯಕ್ತಿಗಳ ಜೊತೆ ವಸಾಹತು ಪ್ರಕ್ರಿಯೆ ಆರಂಭವಾಯಿತು. ದ್ವೀಪಗಳು ಮುಖ್ಯವಾಗಿ ಪೋರ್ಚುಗಲ್ ನ  ಅಲಗಾರ್ವ್, ಅಲೆಂಟೆಜೊ ಮತ್ತು ಮಿನ್ಹೊ  ವಲಸಿಗರಿಂದ;  ಪೋರ್ಚುಗೀಸ್ ಶೋಧನೆಯ ಒತ್ತಡಗಳು ತಪ್ಪಿಸಿಕೊಳ್ಳುವ ಪ್ರಯತ್ನದಲ್ಲಿ ಅನೇಕ  ಸಿಫಾರ್ಡಿ ಯಹೂದಿಗಳು ಇವರನ್ನು 'ನ್ಯೂ ಕ್ರಿಶ್ಚಿಯನ್ನರು' ಎಂದು ಕರೆಯಲಾಗುತ್ತದೆ, (ಪೋರ್ಚುಗೀಸ್ ಶೋಧನೆಯ ಸಮಯದಲ್ಲಿ ಕ್ರಿಶ್ಚಿಯನ್ ಧರ್ಮಕ್ಕೆ ಮತಾಂತರಗೊಂಡವರು) ದೊಡ್ಡ ಸಂಖ್ಯೆಯಲ್ಲಿ ದ್ವೀಪದಲ್ಲಿ  ನೆಲೆಸಿದರು . ಅಜೋರಿಯನ್ ಯಹೂದಿಗಳಿಗೆ  ರೊಡ್ರಿಗಸ್, ಒಲಿವಿಯೇರ, ಪೆರೇರಾ, ಪೈಮೆಂಟೆಲ್, ಕಾರ್ಡೊಜೊ, ಟೀಕ್ಸೀರಾ, ಇತ್ಯಾದಿ ಉಪನಾಮಗಳಿದ್ದವು; ದ್ವೀಪದಲ್ಲಿ ಮೂರಿಶ್ ಖೈದಿಗಳು, ಗಿನಿ, ಕೇಪ್ ವರ್ಡೆ ಹಾಗೂ ಸಾವೊ ಟೋಮೆಯ ಆಫ್ರಿಕನ್ ಗುಲಾಮರನ್ನು ಇತ್ಯರ್ಥಗೊಳಿಸಲಾಯಿತು, ಫ್ಲೆಮಿಷ್, ಫ್ರೆಂಚ್ ಮತ್ತು ಗೆಲಿಸಿಯನ್ನರೂ ಸಹ ಇಲ್ಲಿ ಆರಂಭಿಕ ಹಂತದ ವಸಾಹತಿನಲ್ಲಿ ತಮ್ಮದೇ ಆದ ಕೊಡುಗೆ ನೀಡಿದ್ದಾರೆ. ಹೀಗಾಗಿ ಇಲ್ಲಿನ ಜನಕ್ಕೆ ಪೋರ್ಚುಗೀಸ್ ಅಲ್ಲದೇ ಬೇರೆ ಆನುವಂಶಿಕ ಹಿನ್ನೆಲೆಯನ್ನು ಹೊಂದಿದ್ದಾರೆ.
ಆಫ್ರಿಕಾದ ಗುಲಾಮರನ್ನು  ಬ್ರೆಜಿಲ್ ಮತ್ತು ಕೆರಿಬಿಯನ್ ದೇಶಗಳಿಗೆ ಕಳುಹಿಸಿದ ನಂತರ ಇಲ್ಲಿನ ಆರ್ಥಿಕ ಸ್ವರೂಪವು ಆಫ್ರಿಕನ್ ಗುಲಾಮಗಿರಿಯನ್ನು ನಿಷೇಧಿಸಿ ಆದೇಶಿಸಿತು.

ಅಂತಾರಾಷ್ಟ್ರೀಯ ವ್ಯವಹಾರಗಳು
೨೦೦೩ ರಲ್ಲಿ ಇರಾಕ್ ಯದ್ದಕ್ಕೂ ಮುಂಚೆ ನಡೆದ ಜಂಟಿ ಸಮಾವೇಷದಲ್ಲಿ ಪೋರ್ಚುಗೀಸ್ ಪ್ರಧಾನಿ ಜೋಸ್ ಮ್ಯಾನುಯೆಲ್ ಜೊತೆ ಅಮೇರಿಕಾದ ಅಧ್ಯಕ್ಷ ಜಾರ್ಜ್.ಡಬ್ಲ್ಯೂ. ಬುಷ್, ಬ್ರಿಟಿಷ್ ಪ್ರಧಾನಮಂತ್ರಿ ಟೋನಿ ಬ್ಲೇರ್, ಸ್ಪ್ಯಾನಿಷ್ ಪ್ರಧಾನಿ ಜೋಸ್ ಮರಿಯಾ ಪಾಲ್ಗೊಂಡಾಗ ದ್ಬೀಪವು  ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಎಲ್ಲರ ಗಮನ ಸೆಳೆಯಿತು.

ಸಾರಿಗೆ
ಇಲ್ಲಿ ಬಹುತೇಕವಾಗಿ ಜಲ ಸಾರಿಗೆಯನ್ನೇ ಬಳಸುತ್ತಾರಾದರೂ ; ಕೆಲವರು ವಿಮಾನಯಾನ ವನ್ನು ನೆಚ್ಚಿಕೊಳ್ಳುವುದರಿಂದ ಇಲ್ಲಿನ ಒಂಬತ್ತು ದ್ವೀಪಗಳಲ್ಲಿಯೂ ಒಂದೊಂದು ವಿಮಾನ ನಿಲ್ದಾಣಗಳಿವೆ.

ಉಲ್ಲೇಖನಗಳು

ಭೂಗೋಳ
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಚಿಕ್ಕಿಸೊಪ್ಪು

ಇದು ಮೃದುವಾದ ಕಾಂಡವನ್ನು ಹೊಂದಿದ್ದು,ಭೂಮಿಯ ಮೇಲೆ ತೆವಳುತ್ತಾ ಸಾಗುವ ಒಂದು ಬಳ್ಳಿ. ಎಲೆಯ ಸಸಿಗಳು ನೆಟ್ಟಗೆ ಬೆಳೆಯುತ್ತವೆ. ಕಾಂಡಗಳು ಕೋನಗಳನ್ನು ಹೊಂದಿರುತ್ತವೆ. ಎಲೆಗಲು ಅಂಡಾಕಾರ ಅಥಾವ ವಜ್ರಾಕೃತಿಯಲ್ಲಿದ್ದು ಮಂದವಾದ ತೊಟ್ಟು ಹೊಂದಿರುತ್ತವೆ. ಹೂಗಳ ಹೊರಭಾಗ ಹಸಿರಾಗಿದ್ದು, ಒಳಭಾಗ ಹಸಿರು ಮಿಶ್ರಿತ ಹಳದಿಯಾಗಿರುತ್ತದೆ. ಧಾರವಾಡದ ಕಡೆ ಹುಳಿಸೊಪ್ಪು ಎನ್ನುತ್ತಾರೆ.

ಕುಟುಂಬ: ಟೆಟ್ರಾಗೋನಿಯೇಸಿ (tetragoniaceae)

ಉಪಯೋಗಗಳು
ಸಸ್ಯದ ಎಲೆ ಮತ್ತು ಕಾಂಡಗಳು ಒಳ್ಳೆಯ ತರಕಾರಿಯಾಗಿದ್ದು ಸುಣ್ಣ, ರಂಜಕ, 'ಎ' 'ಬಿ' 'ಸಿ' ಮುಂತಾದ ಅನ್ನಾಂಗಗಳನ್ನು ಹೊಂದಿರುತ್ತವೆ. 'ಸಿ' ಅನ್ನಾಂಗ ಬಹಳವಾಗಿ ಇರುವುದರಿಂದ ತುರಿಕೆ ಕಡಿಮೆಯಾಗುತ್ತದೆ. ಇದನ್ನು ರಕ್ತಲೋಮನಾಳ, ಕರುಳಿನ ಕ್ಯಾನ್ಸರ್ ತೊಂದರೆ ಇರುವವರು ಬಳಸಿದರೆ ಒಳ್ಳೆಯದೆಂದು ಹೇಳುತ್ತಾರೆ. ಇದು ರುಚಿಯಲ್ಲಿ ಹುಳಿಯಗಿರುವುದರಿಂದ ಇದನ್ನು ಉಪಯೋಗಿಸಿದಾಗ ಹುಳಿಪದಾರ್ಥದ ಅವಶ್ಯಕತೆ ಇಲ್ಲ.

ಈ ಬೆಳೆಯನ್ನು ಉತ್ತರ ಬಂಗಾಳ, ಷಿಲ್ಲಾಂಗ್ ಮತ್ತು ಇತರೆ ರಾಜ್ಯದ ಗುಡ್ಡಗಾಡು ಪ್ರದೇಶಗಳಲ್ಲಿ ಕಾಣಬಹುದು. ದಕ್ಷಿಣ ಭಾರತದ ಕರ್ಣಾಟಕದಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಇದು ಬೆಳೆಯುವ ಗತಿ ನಿಧಾನ, ಸ್ಪಿನಾಚ್ ಬೆಳೆಗೆ ಹೋಲಿಸಿದರೆ ಸೊಪ್ಪು ಇಳುವರಿ ಕಡಿಮೆ, ಬೆಳವಣಿಗೆಗೆ ತಂಪು ಹವಾಗುಣ ಬೇಕು. ನೀರಿನ ಅಭಾವವನ್ನು ಎದುರಿಸಿ ಬೆಳೆಯಬಲ್ಲದು ಮತ್ತು ಕತ್ತರಿಸಿದ ಕೂಡಲೇ ಚಿಗುರಿ ಬೆಳೆಯುತ್ತದೆ. ಆದರೆ ಹಿಮಪಾತಕ್ಕೆ ಸತ್ತು ಹೋಗುತ್ತದೆ.

ಬೇಸಾಯ ಕ್ರಮ
ಇದರ ಬೇಸಾಯ ಕ್ರಮಗಳು ಬಹುತೇಕ ವಿಲಾಯತಿ ಪಾಲಕ್ನ್ಂತೆಯೇ. ಮೈದಾನ ಪ್ರದೇಶಗಳಲ್ಲಿ ಅಕ್ಟೋಬರನಲ್ಲಿ ಬಿತ್ತಿದರೆ ಬೆಟ್ಟ ಪ್ರದೇಶಗಳಲ್ಲಿ ವಸಂತದಲ್ಲಿ ಬಿತ್ತಬಹುದು. ಬಿತ್ತಿದ ಬೀಜಗಳು ೭-೩೦ ದಿನಗಳಲ್ಲಿ ಮೊಳಕೆಯೊಡೆಯುತ್ತವೆ. ಸಸಿಗಳು ೨-೩ ಎಲೆಗಳನ್ನು ಪಡೆದಾಗ ೩ ರಿಂದ ೫ ಅಡಿ ಇರುವಷ್ಟು ಅಂತರದಲ್ಲಿ ನಾಟಿ ಮಾಡಬಹುದು. ಬೆಳೆಗೆ ವಾರಕ್ಕೊಂದಾವರ್ತಿ ಬೇಸಿಗೆಯಲ್ಲಿ ನೀರಾವರಿ ಕೊಟ್ಟು ಕ್ರಮವಾಗಿ ಕಳೆ ತೆಗೆಯಬೇಕು. ಸಸ್ಯ ಬೆಳವಣಿಗೆ ಕಡಿಮೆ ಇದ್ದರೆ ೧೦-೧೫ ಸೆಂ.ಮೀ. ಎತ್ತರದ ಕಾಂಡಗಳನ್ನು ೨-೪ ವಾರಗಲ್ಲಿ ಪಡೆದುಕೊಳ್ಳಲಾಗುತ್ತದೆ.

ಬೆಳವಣಿಗೆಯ ವೇಗ ಚೆನ್ನಾಗಿದ್ದರೆ ವಾರಕ್ಕೊಂದು ಬಾರಿ ಕೊಯ್ಲು ಮಾಡಬೇಕು. ಸಾಮಾನ್ಯವಾಗಿ ನೆಲಮಟ್ಟದಿಂದ ೫-೮ ಸೆಂ.ಮೀ. ಎತ್ತರಕ್ಕೆ ಬೆಳೆದಾಗ ಇಡಿ ಸಸ್ಯವನ್ನು ಕೊಯ್ಲು ಮಾಡಬೇಕು. ಚೆನ್ನಾಗಿ ಬೆಳೆದ ಈ ಸೊಪ್ಪು ಪ್ರತಿ ಎಕ್ಕರೆಗೆ ಸುಮಾರು ೬ ಟನ್ ಇಳುವರಿ ದೊರೆಯುತ್ತದೆ. ಮುಂದಿನ ಬೆಳೆಯನ್ನು ಅದೇ ಭೂಮಿಯಲ್ಲಿ ಸುಲಭವಾಗಿ ಬೆಳೆಯಬಹುದು.

ಉಲ್ಲೇಖಗಳು

ಸಸ್ಯಗಳು
ಇಜ್ಮಿರ್

ತುರ್ಕಿಯ ಪ್ರಮುಖ ಪಟ್ಟಣಗಳಲ್ಲಿ ಒಂದು ಹಾಗೂ ರೇವು ಪಟ್ಟಣ. ಈ ಪಟ್ಟಣಕ್ಕೆ ಸ್ಮರ್ನ ಎಂಬ ಹೆಸರೂ ಸಹ ಇದೆ. ಇದು 15 ಮೈಲಿ ಉದ್ದವಿರುವ ಇಜ್ಮಿರ್ ಖಾರಿಯ ಕೊನೆಯಲ್ಲಿ, ಈಜಿಯನ್ ಸಮುದ್ರ ತೀರದ ಪಶ್ಚಿಮ ಭಾಗದ ಮಧ್ಯದಲ್ಲಿ ಇದೆ. ಈ ಖಾರಿ ಹಾಗೂ ಪಟ್ಟಣ ದೊಡ್ಡ ದೊಡ್ಡ ಬೆಟ್ಟಗಳ ಸಾಲುಗಳಿಂದ ಆವೃತವಾಗಿವೆ. ಪೂರ್ವದಿಂದ ಹರಿದು ಬರುವ ಮೂರು ಪ್ರವಾಹಗಳು ಈ ಖಾರಿಗೆ ಬೀಳುತ್ತವೆ. ಇಲ್ಲಿ ಸ್ವಾಭಾವಿಕ ಮೆಡಿಟರೇನಿಯನ್ ಸಸ್ಯವರ್ಗವಿದೆ.ಈ ಪಟ್ಟಣದ ಜನಸಂಖ್ಯೆ ಸು. 3 ಲಕ್ಷ.

ಇತಿಹಾಸ

ಹೋಮರ್ ಮಹಾಕವಿಯ ಜನ್ಮಸ್ಥಳವೆಂದು ಹೇಳುವ ಪಟ್ಟಣಗಳಲ್ಲಿ ಇದೂ ಒಂದಾಗಿದೆ. ಅಯೋನಿಯನ್ ವಸಾಹತುಗಳಲ್ಲಿ ಒಂದಾದ ಇಜ್ಮಿರ್ ಕ್ರಿ.ಪೂ. 688ರಲ್ಲಿ ಅಯೋನಿಯನ್ ಒಕ್ಕೂಟಕ್ಕೆ ಸೇರಿತು. ಅನಂತರ ಇದು ಲಿಡಿಯಾದ ದೊರೆಯ ವಶಕ್ಕೆ ಬಂದಮೇಲೆ ಏಷ್ಯಾದ ಏಳು ಅತ್ಯುತ್ತಮ ನಗರಗಳಲ್ಲಿ ಒಂದು ಎನ್ನಿಸಿಕೊಂಡಿತು. ಇಜ್ಮಿರ್ ಕ್ರಿ.ಶ. 178ರಲ್ಲಿ ಭೂಕಂಪಕ್ಕೆ ಒಳಗಾಗಿ ನಾಶವಾಯಿತು. ಆದರೆ ಮಾರ್ಕಸ್ ಆರೇಲಿಯಸ್‍ನ ಕಾಲದಲ್ಲಿ ಮತ್ತೆ ಈ ನಗರವನ್ನು ಕಟ್ಟಲಾಯಿತು. ಕ್ರಿ.ಶ. 1402ರಿಂದ ಇತ್ತೀಚಿನವರೆಗೂ ಇದು ತುರುಕರ ವಶದಲ್ಲಿತ್ತು. 1923ರಲ್ಲಿ ಇದು ಸಂಪೂರ್ಣವಾಗಿ ತುರಕರ ಆಧಿಪತ್ಯಕ್ಕೆ ಒಳಗಾದ ಮೇಲೆ ತುರ್ಕಿಯಲ್ಲಿದ್ದ ಗ್ರೀಕರು ಗ್ರೀಸಿಗೂ ಗ್ರೀಸ್‍ನಲ್ಲಿದ್ದ ತುರುಕರು ತುರ್ಕಿಗೂ ವರ್ಗಾವಣೆಯಾದರು. ಆದರೆ ಕುಶಲ ಶಿಲ್ಪಿಗಳು, ನೇಕಾರರು, ಕಾರ್ಖಾನೆಗಳ ಒಡೆಯರು-ಇವರುಗಳಲ್ಲಿ ಬಹುಪಾಲು ಗ್ರೀಕರೇ ಆಗಿದ್ದುದರಿಂದ ಇಜ್ಮಿರ್ ತನ್ನ ಪ್ರಾಮುಖ್ಯವನ್ನು ಕಳೆದುಕೊಂಡಿತು; ಮತ್ತೆ ಎರಡನೆಯ ಮಹಾಯುದ್ಧದ ಹೊತ್ತಿಗೆ ಜಾಗತಿಕ ಪ್ರಶಸ್ತಿ ಗಳಿಸಿತು.

ಪ್ರಸಿದ್ಧಿ
ಇಜ್ಮಿರ್ ಜಿಲ್ಲೆ ವ್ಯವಸಾಯ, ಗಣಿಕೆಲಸ, ಕೈಗಾರಿಕೆಗಳು, ಹಡಗಿನ ಉದ್ಯಮಗಳಿಗೆ ಪ್ರಸಿದ್ಧಿ ಪಡೆದಿದೆ. ಆಲಿವ್ ಮರಗಳು, ದ್ರಾಕ್ಷಿ, ಖರ್ಜೂರ, ಬಾದಾಮಿ, ಹೊಗೆಸೊಪ್ಪು, ಗೋಧಿ, ಬಾರ್ಲಿ, ಹತ್ತಿ ಮುಂತಾದವು ಪ್ರಮುಖ ಬೆಳೆಗಳು. ಜೇನುಸಾಕಣೆಗೂ ಇದು ಪ್ರಸಿದ್ಧ. ಹಂದಿ ಮಾಂಸದ ರಫ್ತಿಗೂ ಹಡಗು ನಿರ್ಮಾಣಕಾರ್ಯಕ್ಕೂ ಹೆಸರು ಪಡೆದಿದೆ. ಇಜ್ಮಿರ್ ಜಮಖಾನೆಗಳಿಗೆ ವಿಶ್ವ ಮಾರುಕಟ್ಟೆಯಲ್ಲಿ ಹೆಚ್ಚಿನ ಬೇಡಿಕೆ ಇದೆ.

ನ್ಯಾಟೋ ಒಪ್ಪಂದದಂತೆ ಆಗ್ನೇಯ ಯೂರೋಪಿನ ಸೈನಿಕ ಠಾಣೆ ಇಲ್ಲಿದೆ. ಅನೇಕ ವಿಮಾನಮಾರ್ಗ ಕೇಂದ್ರಗಳಿದ್ದು, ಉತ್ತಮವಾದ ರೈಲ್ವೆ ಸಂಪರ್ಕವಿದೆ. ಈ ಪಟ್ಟಣಕ್ಕೆ ಸ್ವಾಭಾವಿಕ ಬಂದರಿನ ಉತ್ತಮ ಅನುಕೂಲತೆಯಿದ್ದರು ಇಸ್ತಾನ್ ಬುಲ್‍ನಂಥ ರೇವು ಸೌಲಭ್ಯಗಳಿಲ್ಲ.

ಹವಾಮಾನ

ಇಜ್ಮಿರ್ ಮೆಡಿಟರೇನಿಯನ್ ವಾತಾವರಣವನ್ನು ಹೊಂದಿದೆ (ಕೊಪ್ಪೆನ್ ಹವಾಮಾನ ವರ್ಗೀಕರಣ :ಸಿಎಸ್‌‌ಎ), ಇದರ ಗುಣಲಕ್ಷಣಗಳೆಂದರೆ: ಉದ್ದದ ಮತ್ತು ಒಣ ಬೇಸಿಗೆಗಳು ಮತ್ತು ತಂಪು ಮಳೆಯ ಚಳಿಗಾಲ ಸೌಮ್ಯ. ಇಜ್ಮಿರ್‌ನಲ್ಲಿ ವಾರ್ಷಿಕವಾಗಿ ಒಟ್ಟು 686 ಮಿಲಿಮೀಟರ್‌ ಮಳೆಯಾಗುತ್ತದೆ; ಆದರೆ, 77% ಮಳೆ ನವೆಂಬರ್ನಿಂದ ಮಾರ್ಚ್ವರೆಗೆ ಬರುತ್ತದೆ. ಉಳಿದ ಮಳೆ ಏಪ್ರಿಲ್‌ಯಿಂದ ಮೇ ಮತ್ತು ಸೆಪ್ಟೆಂಬರ್‌ಯಿಂದ ಅಕ್ಟೋಬರ್‌ ಸಮಯದಲ್ಲಿ ಬರುತ್ತದೆ. ಜೂನ್ನಿಂದ ಆಗಸ್ಟ್ ಅತಿ ಕಡಿಮೆ ಮಳೆಯಾಗುತ್ತದೆ.

ಚಳಿಗಾಲದಲ್ಲಿ ಸಾಮಾನ್ಯವಾಗಿ, ಗರಿಷ್ಠ ತಾಪಮಾನವು 10°ಸಿ ಮತ್ತು 16°ಸಿ (50°ಎಫ್ ಮತ್ತು 61°ಎಫ್) ನಡುವೆಯಿರುತ್ತದೆ. ಇದು ಅಪರೂಪದ ಸಾಧ್ಯತೆಯಾದರೂ,ಇಜ್ಮಿರ್‌ನಲ್ಲಿ ಡಿಸೆಂಬರ್ನಿಂದ ಫೆಬ್ರುವರಿವರೆಗೆ ಇಡೀ ದಿನದ ಬದಲಿಗೆ ಹಿಮ ಕೆಲವು ಗಂಟೆಗಳ ಕಾಲ ಬೀಳುವುದು. ಬೇಸಿಗೆಯಲ್ಲಿ , ಅದು ಜೂನ್ನಿಂದ ಸೆಪ್ಟೆಂಬರ್ವರೆಗೆ  ಗಾಳಿಯ ಉಷ್ಣಾಂಶ 40 ° ಸಿ (104 ಡಿಗ್ರಿ ಫ್ಯಾರನ್ಹೀಟ್)ವರೆಗೆ ಏರಬಹುದು. ಆದರೆ ಸಾಮಾನ್ಯವಾಗಿ ಇದು 30°ಸಿ ಮತ್ತು 36°ಸಿ  (86°ಎಫ್ ಮತ್ತು 97°ಎಫ್) ನಡುವೆಯಿದುತ್ತದೆ. 
ದಾಖಲೆ ಮಳೆ = 145,3 ಕೆಜಿ / ಮೀ೨ (29.09.2006)
ದಾಖಲೆ ಹಿಮ = 8.0 ಸೆಂ (04.01.1979)

ಕ್ರೀಡೆ
ಹಲವಾರು ಪ್ರಮುಖ ಅಂತರರಾಷ್ಟ್ರೀಯ ಕ್ರೀಡಾ ಸ್ಪರ್ಧೆಗಳನ್ನು ಇಜ್ಮಿರ್ ನಡೆದಿವೆ:
26-28 ಏಪ್ರಿಲ್ 2013: 2012-13 ಎಫ್ಐಬಿಎ ಯುರೊಛಲ್ಲೆನ್‌ಜ್ (EuroChallenge) ಫೈನಲ್ ಫೋರ್.
18-19 ಜೂನ್ 2011 : 2011 ಮೊದಲ ಯುರೋಪಿಯನ್ ಟೀಮ್ ಚಾಂಪಿಯನ್ಷಿಪ್ಗಳು ಲೀಗ್.
28 ಆಗಸ್ಟ್ - 2 ಸೆಪ್ಟೆಂಬರ್ 2010 : ಗ್ರೂಪ್ ಡಿ 2010 ಎಫ್ಐಬಿಎ ​​ವಿಶ್ವ ಚಾಂಪಿಯನ್ಷಿಪ್.
4-9 ಜುಲೈ 2006 : 2006 ಯುರೋಪಿಯನ್ ಹಿರಿಯ ಫೆನ್ಸಿಂಗ್ ಚಾಂಪಿಯನ್ಷಿಪ್.
14-23 ಜುಲೈ 2006 : ಮೆನ್ U20 ಯುರೋಪಿಯನ್ ಬ್ಯಾಸ್ಕೆಟ್ಬಾಲ್ ಚಾಂಪಿಯನ್ಷಿಪ್.

ಉಲ್ಲೇಖಗಳು
ನಗರಗಳು
ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಅಟಾಟರ್ಕ್, ಕೆಮಾಲ್

ಅಟಾಟರ್ಕ್, ಕೆಮಾಲ್ (೧೮೮೦-೧೯೩೮). ಆಧುನಿಕ ತುರ್ಕಿಯ ನಿರ್ಮಾಪಕ, ಮೊದಲನೆಯ ರಾಷ್ಟ್ರಾಧ್ಯಕ್ಷ. ೧೯೩೪ರ ಮೊದಲಿಗೆ ಈತನನ್ನು ಮುಸ್ತಫ ಕೆಮಾಲ್, ಕೆಮಾಲ್ ಪಾಷ ಎಂದು ಕರೆಯುತ್ತಿದ್ದರು. ಮಧ್ಯಮವರ್ಗದ ಕುಟುಂಬವೊಂದರಲ್ಲಿ ಜನಿಸಿದ. ಸೈನ್ಯಕ್ಕೆ ಸೇರಿ ೧೯೦೮ರ ತುರ್ಕಿ ಯುವಕ ಕ್ರಾಂತಿಯಲ್ಲಿ ಭಾಗವಹಿಸಿದ. ೧೯೧೪-೧೮ರ ಮೊದಲ ಮಹಾಯುದ್ಧದಲ್ಲಿ ಭಾಗವಹಿಸಿ ಗ್ಯಾಲಿಪೊಲಿ, ಮೆಸಪೊಟೆಯಾ ಮುಂತಾದ ಕಡೆಗಳಲ್ಲಿ ಹೋರಾಡಿ ಸಮರ್ಥ ಸೇನಾಧಿಪತಿಯೆಂದು ಹೆಸರು ಗಳಿಸಿದ. ತುರ್ಕಿ ಯುದ್ಧದಲ್ಲಿ ಸೋತ ಅನಂತರ ರಾಷ್ಟ್ರೀಯ ಪಕ್ಷವೊಂದನ್ನು ನಿರ್ಮಿಸಿ ತುರ್ಕಿಯ ಸ್ವಾತಂತ್ರ್ಯ ಸಾಧನೆಗಾಗಿ ಪಣತೊಟ್ಟು ನಿಂತು, ೧೯೨೧-೨೨ ರಲ್ಲಿ ಅನಟೋಲಿಯವನ್ನು ಆಕ್ರಮಿಸಿದ್ದ ಗ್ರೀಕರನ್ನು ಹೊಡೆದೋಡಿಸಿ, ಸುಲ್ತಾನನ ಆಳ್ವಿಕೆಯನ್ನೇ ರದ್ದುಮಾಡಿ, ೧೯೨೩ರ ಲಾಸೇನ್ ಸಮ್ಮೇಳನದಲ್ಲಿ ಸ್ವತಂತ್ರ ತುರ್ಕಿ ರಾಜ್ಯಕ್ಕೆ ಮನ್ನಣೆ ಸಂಪಾದಿಸಿದ. ೧೯೨೩ರಲ್ಲಿ ಜನರು ಕೃತಜ್ಞತೆಯಿಂದ ಅವನನ್ನೇ ರಾಷ್ಟ್ರದ ಅಧ್ಯಕ್ಷನನ್ನಾಗಿ ಆರಿಸಿದರು. ತನ್ನ ಮರಣದವರೆಗೂ ಕೆಮಾಲ್ ಅಧ್ಯಕ್ಷನಾಗಿಯೇ ಮುಂದುವರಿದ. ಜೀವನದ ಎಲ್ಲ ರಂಗಗಳಲ್ಲೂ ತುರ್ಕಿಯ ಜನತೆ ಆಧುನಿಕ ಪಾಶ್ಚಾತ್ಯರಂತಾಗಬೇಕೆಂದು ನಿರ್ಣಯಿಸಿ ನಾನಾ ಸುಧಾರಣೆಗಳನ್ನು ಜಾರಿಗೆ ತಂದ. ಸಂಪ್ರದಾಯಬದ್ಧರಾದ ತುರ್ಕಿ ಜನರು ಅಷ್ಟೊಂದು ನವೀನ ರೀತಿ ನೀತಿಗಳನ್ನು ಅಂಗೀಕರಿಸಿದ್ದು ಸೋಜಿಗವಾದ ಸಂಗತಿಯಾದರೂ ಅದರಿಂದ ಅತ್ಯಲ್ಪಕಾಲದಲ್ಲೇ ದೇಶ ಮುಂದುವರಿದಂತಾಯಿತ.

ಹೆಸರು

ಟರ್ಕಿಶ್ ಸಂಪ್ರದಾಯದಲ್ಲಿ, ಹೆಸರುಗಳು ತಮ್ಮ ವ್ಯಾಕರಣ ಗುರುತಿನ ಕಾರ್ಯದ ಜೊತೆಗೆ ಹೆಚ್ಚುವರಿ ಗೌರವ ಅಥವಾ ಸ್ಮಾರಕ ಮೌಲ್ಯಗಳನ್ನು ಹೊಂದಿವೆ.ಇತರ ಭಾಷೆಗಳಿಗೆ ಟರ್ಕಿಷ್ ಹೆಸರಿನ ಭಾಷಾಂತರಿಸಲು ಸಾಧ್ಯ. ಆದರೆ ಹೆಸರುಗಳ 'ರೂಪ ಮತ್ತೊಂದು ಭಾಷೆಯಲ್ಲಿ ಬದಲಾಗುವುದರಿಂದ, ಭಾಷಾಂತರಿಸುವಾಗ ಕಾತರವಾಗಿರಬೇಕು.

ಹೆಸರುಗಳು ಮತ್ತು ಶೀರ್ಷಿಕೆಗಳು ಪಟ್ಟಿ
ಹುಟ್ಟು: ಅಲಿ Rıza oğlu ಮುಸ್ತಫಾ
೧೯೧೧: ಮುಸ್ತಫಾ ಕೆಮಾಲ್ ಬೇಯ್
೧೯೧೬: ಮುಸ್ತಫಾ ಕೆಮಾಲ್ ಪಾಶಾ
೧೯೨೧: ಗಾಜಿ ಮುಸ್ತಫಾ ಕೆಮಾಲ್
೧೯೩೪: ಗಾಜಿ ಮುಸ್ತಫಾ ಕೆಮಾಲ್ ಅಟಟುರಕ್ (ಕೆಮಾಲ್ ಅಟಟುರಕ್ ತನ್ನ ದಸ್ತಾವೇಜು ಗುರುತನ್ನಾದರಿಸಿ )
೧೯೩೫: ಕಮಲ್ ಅಟಟುರಕ್ (ತನ್ನ ದಸ್ತಾವೇಜು ಗುರುತನ್ನಾದರಿಸಿ)

ರಾಷ್ಟ್ರೀಯತೆ
ಒಟ್ಟೋಮನ್ ಸಾಮ್ರಾಜ್ಯ ರಾಷ್ಟ್ರೀಯ ರಾಜ್ಯದ ಅಲ್ಲ ಮತ್ತು ರಾಷ್ಟ್ರೀಯತೆ ಆಧಾರಿವಾಗಿ ದಾಖಲೆಗಳಿಲ್ಲ, ಆದರೆ ಧರ್ಮ ಆಧಾರಿವಾಗೆವೆ. ಯುರೋಪ್ನಲ್ಲಿ ರಾಷ್ಟ್ರೀಯತೆಯ ಉದಯ ೧೯ ನೇ ಶತಮಾನದಲ್ಲಿ ಒಟ್ಟೋಮನ್ ಸಾಮ್ರಾಜ್ಯಕ್ಕೆ ತಲುಪಿತು ಮತ್ತು ಮಿಲ್ಲೆಟ್ ವ್ಯವಸ್ಥೆ ಇದೇ ಸಮಯದಲ್ಲಿ ಕೆಳದರ್ಜೆಗೆ ಇಳಿಯಿತು.

ಜೀವನ

ಅಟಟುರಕ್ ಯೂರೋಪಿನ ನಾಗರೀಕತೆಯ ಬೆಲ್ ಎಪಾಕ್ ಸಮಯದಲ್ಲಿ ಜನಿಸಿದರು. ಅಟಟುರಕ್ ಮೊದಲ ಸಾಂಪ್ರದಾಯಿಕ ಧಾರ್ಮಿಕ ಶಾಲೆಗೆ ದಾಖಲಾದರು. ಅವರು ನಂತರ 
ಶಮ್ಸ್ ಎಫೆಂಡಿ (Şemsi Efendi) ಸ್ಕೂಲ್‌ಗೆ ಬದಲಾಯಿಸಿದರು. ಅಟಟುರಕ್ ಮಿಲಿಟರಿ ಶಾಲೆಗೆ ಹೋಗಲು ಬಯಸಿದರು. ಅವರು ಟರ್ಕಿಷ್ ಮಿಲಿಟರಿ ಕಿರಿಯ ಪ್ರೌಢಶಾಲೆಗೆ ಸೇರಿಕೊಂಡರು. 
ಮಾರ್ಚ್ ೧೩, ೧೮೯೯ ರಂದು ಅವರು ಇಸ್ತಾಂಬುಲ್‌‌ನ ಒಟ್ಟೋಮನ್ ವಾರ್ ಅಕಾಡೆಮಿ ಸೇರಿಕೊಂಡರು(Turkish: Mekteb-i Harbiye-i Şahane). ಫೆಬ್ರವರಿ 10, ೧೯೦೨ ರಂದು, ಇಸ್ತಾಂಬುಲ್‌ನ ಒಟ್ಟೋಮನ್ ಸ್ಟಾಫ್ ಕಾಲೇಜ್‌ಗೆ ಸೇರಿಕೊಂಡರು, ಅವರು ಜನವರಿಯಲ್ಲಿ ೧೧, ೧೯೦೫ ರಂದು ಪದವಿ ಪಡೆದರು.

ಅಟಟುರಕ್ Latife Uşaklıgil ಮದುವೆಯಾದ,ಇವರು ಒಬ್ಬ ಬಹುಭಾಷಾ, ಮತ್ತು ಆತ್ಮವಿಶ್ವಾಸದಿಂದ ಮಹಿಳೆ, ಯುರೋಪ್ನಲ್ಲಿ ಶಿಕ್ಷಣ ಪಡೆದು ಮತ್ತು ಹಡಗು ಇಟ್ಟುಕೊಳ್ಳುವ ಕುಟುಂಬದಿಂದ ಇಜ್ಮಿರ್‌ಗೆ ಬಂದವರು.

ಮಕ್ಕಳು

ತನ್ನ ಉಲ್ಲೇಖಗಳಲ್ಲಿ ಒಂದು "Children are a new beginning of tomorrow" (ಮಕ್ಕಳೇ ನಾಳೆಯ ಒಂದು ಹೊಸ ಆರಂಭ). ಅವರು ಏಪ್ರಿಲ್ ೨೩ರಂದು  "ಮಕ್ಕಳ ದಿನ" ಮತ್ತು  ಮೇ ೧೯ರಂದು  "ಯುವ ಮತ್ತು ಕ್ರೀಡೆ ದಿನ"ವೆಂದು ಸ್ಥಾಪಿಸಿದರು. ಮಕ್ಕಳ ದಿನ ೧೯೨೦ ರಲ್ಲಿ ಟರ್ಕಿಷ್ ನ್ಯಾಷನಲ್ ಅಸೆಂಬ್ಲಿ ಆರಂಭಿಕ ನೆನಪಿಸುತ್ತದೆ.
ಈ ಮದುವೆಯಿಂದ ಯಾವುದೇ ಜೈವಿಕ ಮಕ್ಕಳಿರಳಿಲ್ಲ. ಅವರು ಏಳು ಹೆಣ್ಣು ಮತ್ತು ಒಬ್ಬ ಮಗ ದತ್ತು ಹೊಂದಿದ್ದರು.

ಮರಣ
ಅಟಟುರಕ್ ಇಸ್ತಾಂಬುಲ್‌ನ Dolmabahçe ಅರಮನೆಯಲ್ಲಿ, ನವೆಂಬರ್ 10, 1938, 09:05 ಗಂಟೆಗೆ, 57 ವರ್ಷ ವಯಸ್ಸಿನಲ್ಲಿ, ಯಕೃತ್ತಿನ ಸಿರೋಸಿಸ್ನಿಂದ ಮರಣ ಹೊಂದಿದರೆಂದು ಭಾವಿಸಲಾಗಿದೆ.

ಉಲ್ಲೇಖಗಳು

ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಭೋಗ ನಾಗೇಶ್ವರ ದೇವಾಲಯ

ಭೋಗ ನಾಗೇಶ್ವರ ದೇವಲಯ ಅಥವಾ ಭೋಗ ನಂದಿಶ್ವರ ದೇವಾಲಯವೆಂದೇ ಪ್ರಸಿಧ್ದಿಯಾಗಿರುವ ದೇವಾಲಯವು ಕರ್ನಾಟಕ ರಾಜ್ಯದ ಚಿಕ್ಕಬಳ್ಳಾಪೂರ ಜಿಲ್ಲೆಯ, ನಂದಿ ಗ್ರಾಮದಲ್ಲಿ ಇರುವ ನಂದಿ ಬೆಟ್ಟಗಳ ತಳದಲ್ಲಿ ನೆಲೆಸಿದ್ದೆ. ಈ ದೇವಾಲಯವು ಬೆಂಗಳೂರಿನಿಂದ ೬೦ ಕೀಲೋ ಮಿಟರ್ ದೂರದಲ್ಲಿದೆ. ಸಾಮಾನ್ಯವಾಗಿ ಈ ದೇವಾಲಯವು ಹಿಂದೂ ಜನಂಗಕ್ಕೆ ಸೇರುತ್ತದೆ. ಇಲ್ಲಿ ಹಿಂದೂಗಳ ಆರಾಧ್ಯ ದೇವರಾದ ಶಿವನಿಗೆ ಸಮರ್ಪಿಸಲಾಗಿದೆ.

ದೇವಾಲಯದ ಇತಿಹಾಸ
ಈ ದೇವಾಲಯವು ಕರ್ನಾಟಕದ ಹಳೆಯ ದೇವಸ್ಥಾನಗಳಲ್ಲಿ ಒಂದು ಎಂದು ಗುರುತಿಸಲಾಗಿದ್ದೆ. ಈ ದೇವಾಲಯವು ೯ನೇ ಶತಮಾನಕ್ಕೆ ಸೇರಿದ ದೇವಾಲಯವಾಗಿದ್ದೆ.ಆರಂಭಿಕ ಶಾಸನಗಳಲ್ಲಿ ಭಾರತದ ಪುರಾತತ್ವ ಇಲಾಖೆ ಪ್ರಕಾರ ಈ ಶಿವನ ದೇವಾಲಯವನ್ನು ನಲಂಬಾ ರಾಜವಂಶದ ನಲಂಬಾದಿರಾಜ ಮತ್ತು ರಾಷ್ಟ್ರಕೂಟ ಚಕ್ರವರ್ತಿ ಗೋವಿಂದ III ಸ್ಥಾಪಿದಲೂ ಶುರು ಮಾಡಿದರು. ಆನಂತರ ದೇವಾಲಯದ ಅಭಿವೃದ್ಧಿಯನ್ನು ನಲಂಬ ರಾಜವಂಶದ ನಂತರ ಬಂದ ರಾಜವಂಶದವರು ಅವು ಗಂಗಾ ರಾಜವಂಶ, ಚೋಳ ರಾಜವಂಶ, ಹೊಯ್ಸಳ ಮತ್ತು ವಿಜಯಾನಗರ ಸಾಮ್ರಾಜ್ಯದವರು ಮಾಡತೊಡಗಿದ್ದರು. ಮಧ್ಯಯುಗದ ನಂತರ ಈ ದೇವಾಲಯದ ಆಳ್ವಿಕೆಯನ್ನು ಚಿಕ್ಕಬಳ್ಳಾಪೂರ ಸ್ಥಳೀಯ ಮುಖ್ಯಸ್ಥರು ಮತ್ತು ಮೈಸೂರು ಸಾಮ್ರಾಜ್ಯದ ರಾಜರು ನಡೆಸಿದ್ದರು. ೧೭೯೯ನಲ್ಲಿ ಟಿಪ್ಪು ಸುಲ್ತಾನ್ ಮರಣದ ನಂತರ ದೇವಾಲಯದ ಆಳ್ವಿಕೆಯು ಬ್ರಿಟಿಷ್‌ರ ಸರ್ಕಾರಕ್ಕೆ ಸೇರಿಕೊಂಡಿತ್ತು. ಸ್ವಾತಂತ್ರದ ನಂತರ ಭಾರತದ ಪುರಾತತ್ವ ಇಲಾಖೆ ಮೂಲಕ  ಈ ದೇವಾಲಯವನ್ನು ರಾಷ್ಟ್ರೀಯ ಪ್ರಾಮುಖ್ಯತೆಯ ಸ್ಮಾರಕ ರಕ್ಷಿಸಲಾಯಿತು.

ದೇವಾಲಯದ ರಚನೆ
 ಈ ದೇವಾಲಯದ ಸಂಕೀರ್ಣದಲ್ಲಿ ಎರಡು ದೇವಾಲಯಗಳಿವೆ. ಒಂದು ಅರುಣಾಚಲೇಶ್ವರ ದೇವಾಲಯ, ಈ ದೇವಾಲಯವು ದಕ್ಷಿಣ ದಿಕ್ಕಿನಲ್ಲಿದೆ ಮತ್ತು ಇದನ್ನು ತಲಕಾಡಿನ ಗಂಗಾ ರಾಜವಂಶದವರು ಸ್ಥಾಪಿಸಿದರು. ಮತ್ತೊಂದು ದೇವಾಲಯ ಭೋಗ ನಾಗೇಶ್ವರ ದೇವಾಲಯ. ಈ ದೇವಾಲಯವು ಉತ್ತರದ ದಿಕ್ಕಿನಲ್ಲಿದೆ. ಇದನ್ನು ಚೊಳಾ ರಾಜವಂಶದವರು ಸ್ಥಾಪಿಸಿದರು. ಇಲ್ಲಿ ರಾಜೇಂದ್ರ ಚೋಳನು ಎಂಬ ರಾಜರ ಶಿಲ್ಪಕಲೆಯನ್ನು ಕಾಣಬಹುದು. ಇವೆಲ್ಲಾವುದರ ನಡುವೆ "ಉಮಾ-ಮಹೇಶ್ವರ" ದೇವಾಲಯವಿದೆ. ಕಪ್ಪು ಕಲ್ಲಿನ ಅಲಂಕೃತ ಸ್ತಂಭಗಳಿಂದ ಬೆಂಬಲಿಸಲ್ಪಟ್ಟ ಕಲ್ಯಾಣ ಮಂಟಪವು ಈ ದೇವಾಲಯವಾಗಿದೆ.

ದೇವಾಲಯದ ಚಿತ್ರಗಳು

ಉಲ್ಲೇಖಗಳು

ಪ್ರವಾಸೋದ್ಯಮ
ಭೂಗೋಳ
ಕರ್ನಾಟಕದ ಪ್ರಮುಖ ಸ್ಥಳಗಳು
ಹಿಂದೂ ಧರ್ಮ
ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ಜಂಬು ನೇರಳೆ

ಜಂಬು ನೇರಳೆಯನ್ನು ಕನ್ನಡದಲ್ಲಿ "ಜಂಬುನೇರಲು" ಎಂದು ಸಹ ಕರೆಯುತ್ತಾರೆ. ಇದು ಪಶ್ಚಿಮ ಘಟ್ಟದ ಕಾಡು ಹಣ್ಣುಗಳಲ್ಲೊಂದು. ಇದು ಔಷಧೀಯ ಗುಣಗಳನ್ನು ಹೊಂದಿದೆ.ಇದು ಹಣ್ಣಾಗುವ ಕಾಲ ಮಾರ್ಚ್- ಮೇ- ಅಕ್ಟೋಬರ್- ನವೆಂಬರ್.

ಪೌಷ್ಟಿಕಾಂಶಗಳು
ಈ ಹಣ್ಣು ಸಸಾರಜನಕ, ಕೊಬ್ಬು, ನಾರು, ಸುಣ್ಣ, ರಂಜಕ, ಥಿಯಾಮಿನ್, ರಿಬೋಫ್ಲಾವಿನ್.

ಔಷಧೀಯ ಗುಣಗಳು
ಬಂಧಕ ಗುಣವುಳ್ಳ ತೊಗಟೇಯಿಂದ ಗಾಯ ಗುಣವಾಗುತ್ತದೆ. 
ಬಾಯಿಹುಣ್ಣಿಗೆ ತೊಗಟೆ ಕಷಾಯ ಪರಿಣಾಮಕಾರಿ. 
ಅಧಿಕ ರಕ್ತದೊತ್ತಡ, ಉಸಿರಾಟದ ತೊಂದರೆ, ಮಧುಮೇಹ, ಮಲಬದ್ಧತೆ, ಜ್ವರ, ಕೆಮ್ಮು, ತಲೆನೋವು ಇತ್ಯಾದಿಗಳ ನಿವಾರಣೆಗೆ ಸಸ್ಯಭಾಗಗಳ ಬಳಕೆ.
ಜಾಂಬು ಹಣ್ಣಿನಲ್ಲಿ ನಾರಿನಾಂಶ ಹೆಚ್ಚಾಗಿರುವುದರಿಂದ, ಜೀರ್ಣ ಕ್ರಿಯೆಯನ್ನು ಸುಧಾರಿಸಿ, ಮಲಬದ್ಡತೆ ಸಮಸ್ಯೆಯನ್ನು ಬೇಗ ತಡೆಯುತ್ತದೆ.
ಮಧುಮೇಹ ಕಾಯಿಲೆ ಇರುವವರು ಈ ಜಾಂಬು ಹಣ್ಣು ಸೇವನೆ ಮಾಡಿದರೆ, ಆರೋಗ್ಯಕ್ಕೆ ಬಹಳ ಒಳ್ಳೆಯದು.
ಜಾಂಬು ಹಣ್ಣು ಸೇವನೆ ಮಾಡುವುದರಿಂದ ರೋಗ ನಿರೋಧಕ ಶಕ್ತಿಯು ಹೆಚ್ಚುತ್ತದೆ. ಏಂಕೆದರೆ ಇದರಲ್ಲಿ ವಿಟಮಿನ್ ಸಿ ಅಂಶವು ಹೆಚ್ಚಾಗಿರುತ್ತದೆ.
ಜಾಂಬು ಹಣ್ಣು ತಿನ್ನುವುದರಿಂದ ದೇಹದ ಉಷ್ಣಾಂಶವು ಕಡಿಮೆಯಾಗುವುದರ ಜೊತೆಗೆ ಕೆಲವು ಅಪಾಯಕಾರಿಯಾದ ಕ್ಯಾನ್ಸರ್ ರೋಗವನ್ನು ಕಡಿಮೆ ಮಾಡುವ ಅಂಶಗಳನ್ನು ಹೊಂದಿದೆ.
ದೇಹದ ತೂಕವನ್ನು ಕಡಿಮೆ ಮಾಡುವುದರ ಜೊತೆಗೆ ಬೇಡವಾದ ಕೆಟ್ಟ ಕೊಲೆಸ್ಟ್ರಾಲ್ ಅನ್ನು ಕಡಿಮೆ ಮಾಡುತ್ತದೆ.
ದೇಹದಲ್ಲಿ ಕೊಲೆಸ್ಟ್ರಾಲ್ ಅನ್ನು ಕಡಿಮೆ ಮಾಡುವುದರಿಂದ  ಹೃದಯದ ಆರೋಗ್ಯವು ಸಹ ಉತ್ತಮವಾಗಿರುತ್ತದೆ.
 ಜಾಂಬು ಹಣ್ಣು ತಿನ್ನುವುದರಿಂದ ಶಿಲೀಂಧ್ರ ಮತ್ತು ಬ್ಯಾಕ್ಟೀರಿಯಾಗಳ ಸೋಂಕನ್ನು ಬಹಳ ಬೇಗ ನಿವಾರಿಸುತ್ತದೆ.
ದೇಹದಲ್ಲಿರುವ ವಿಷತ್ವವನ್ನು ಕಡಿಮೆ ಮಾಡುವ ಗುಣವನ್ನು ಜಾಂಬು ಹಣ್ಣು ಹೊಂದಿದೆ. ಜಾಂಬು ಹಣ್ಣು ಅನೇಕ ರೀತಿಯ ಔಷಧೀಯ ಗುಣವನ್ನು ಹೊಂದಿದೆ.

ಆಹಾರ ಪದಾರ್ಥಗಳು
ಈ ಹಣ್ಣನ್ನು ಸಾಸ್, ಸಿರಪ್, ಜೆಲ್ಲಿ, ಮದ್ಯ, ಉಪ್ಪಿನಕಾಯಿ ಮಾಡುವುದಕ್ಕು ಬಳಸುತ್ತಾರೆ.

ಸಸ್ಯಮೂಲ, ಸ್ವರೂಪ
ಇದೊಂದು ಹಣ್ಣಿನ ಸಸ್ಯ. ಈ ಸಸ್ಯವು ೧೨-೧೫ ಮೀಟರ್ ಎತ್ತರ ಬೆಳೆದು ದಟ್ಟವಾದ ವಿಶಾಲ ಹಂದರ ಹೊಂದುವ ನಿತ್ಯಹರಿದ್ವರ್ಣಿ. ಇದು ಚೂಪಾದ ಉದ್ದನೆಯ ಹಸಿರೆಲೆಗಳನ್ನು ಹೊಂದಿರುತ್ತದೆ. ಮರದ ಕಾಂಡ ಮತ್ತು ಬೆಳೆದ ರೆಂಬೆಗಳಿಗೆ ಅಂಟಿಕೊಂಡು ಅರಳುವ ಗುಲಾಬಿ-ನೇರಳೆ ವರ್ಣ. ಗುಲಾಬಿ, ಕೆಂಪು ಅಥವಾ ಬಿಳಿ ಬಣ್ಣದ ನುಣುಪಾದ ಗಂಟೆಯಾಕಾರದ ಹಣ್ಣಿನಲ್ಲಿ ಮೆದುವಾದ ಬಿಳಿ ತಿರುಳು. ಒಂದೆರದು ಬೀಜಗಳು, ಕೆಲವೊಮ್ಮೆ ಬೀಜರಹಿತ ಕೂಡ ಕಂಡು ಬರುತ್ತದೆ.

ಸಸ್ಯ ಪಾಲನೆ
ಹೆಚ್ಚಾಗಿ ಉತ್ತರ ಕನ್ನಡ ಜಿಲ್ಲೆಯ ಅಡಿಕೆ ತೋಟಗಳಲ್ಲಿ ಕಂಡು ಬರುತ್ತದೆ. ಸೂಕ್ತ ವಾತಾವರಣದಲ್ಲಿ ವೇಗವಾಗಿ ಬೆಳೆಯುತ್ತದೆ. ಇದು ಉಷ್ಣವಲಯದ ಸಸ್ಯವಾಗಿದ್ದು ಹೆಚ್ಚು ಮಳೆ ಮತ್ತು ತೇವಾಂಶವನ್ನು ಬಯಸುತ್ತದೆ. ಮರಳು ಮಿಶ್ರಿತ ಗೋಡುಮಣ್ಣು ಉತ್ತಮ. ಬೀಜಗಳಿಂದ, ಮೊಗ್ಗು ಕಸಿ ವಿಧಾನದಿಂದ ಸಸ್ಯಭಿವೃದ್ಧಿ ಮಾಡಬಹುದು.

ಉಲ್ಲೇಖಗಳು
ಕೆಂಪುನೆನೆ ಅಕ್ಕಿಸೊಪ್ಪು

ಸಸ್ಯವರ್ಗ:ಕಳ್ಳಿವರ್ಗ

ಇತರೆ ಹೆಸರುಗಳು
ಹಿಂದಿ-ಲಾಲ್ ದೂಧಿ
ಬಂಗಳಿ-ಬರಕೇರು
ಗುಜರಾತಿ-ದುಧೇಲಿ
ಮಲಯಾಳಂ-ನೆಲಪಲೈ
ಸಂಸ್ಕೃತ-ನಾಗಾರ್ಜುನಿ,ಪುಸಿತೊವ
ತಮಿಳು-ಅಮಮ್ ಪಚ್ಚೈ ಅರಿಸಿ
ತೆಲುಗು-ನನಬಾಲ್

ವರ್ಣನೆ
ಇದು ೫೦ಸೆ.ಮೀ. ಎತ್ತರಕ್ಕೆ ಬೆಳೆಯುವ ವಾರ್ಷಿಕ ಮೂಲಿಕೆ. ಇದರ ಕಾಂಡವು ದುಂಡಾಗಿ, ಹಳದಿ ಕೂದಲಿನಿಂದ ಆವರಿಸಲ್ಪಟ್ಟಿರುತ್ತದೆ. ಎಲೆಗಳು ೪ ಸೆ.ಮೀ. ಉದ್ದವಿದ್ದು, ಅಂಚು ಹಲ್ಲಿನಂತೆ ಇರುತ್ತದೆ. ಎಲೆಗಳು ಎದುರುಬದುರಾಗಿ ಜೋಡಿ ಜೋಡಿಯಾಗಿರುತ್ತವೆ. ಮೇಲ್ಭಾಗ ಹಚ್ಚಹಸಿರಾಗಿದ್ದು ಕೆಳಭಾಗ ತೆಳುವಾಗಿರುತ್ತದೆ. ಹೂವು ಸಣ್ಣ ತೊಟ್ಟಿನ ಮೇಲೆ,ಗೊಂಚಲವಾಗಿರುತ್ತದೆ. ಇದು ಸಣ್ಣದು ಮತ್ತು ಸ್ಕಂಧದಿಂದ ಎದ್ದು ಬರುತ್ತದೆ. ಕಾಯಿ ೧ರಿಂದ ೨ಮಿ.ಮೀ ಅಡ್ಡಳತೆಯಾಗಿದ್ದು ೩ ಏಣುಗಳಿಂದ ಕೂಡಿ, ರೋಮವುಳ್ಳದ್ದಾಗಿರುತ್ತದೆ. ಇದು ಕೆಂಪುಗೂಡಿದ ಕಂದು ಬಣ್ಣವಾಗಿ ಸುಕ್ಕಾಗಿರುವುದು.
ಇದು ಭಾರತದ ಉಷ್ಣ ಪ್ರದೇಶಗಳಲ್ಲಿನ ಬೀಳು ಜಾಗಗಳಲ್ಲಿ ಕಂಡುಬರುತ್ತದೆ. ಅಲ್ಲದೆ, ಅನೇಕವಾದ ವಿವಿಧ ಮಣ್ಣು ಮತ್ತು ತೇವದ ಜಾಗಗಳಲ್ಲಿ ಸಹ ಇದನ್ನು ಕಾಣಬಹುದು.

ಉಪಯೋಗಗಳು
ಇದು ಮಕ್ಕಳ ಉಬ್ಬಸ, ಕೆಮ್ಮು, ಹೊಟ್ಟೆಯೊಳಗಿನ ಹುಳು ಇವುಗಳನ್ನು ನಿವಾರಿಸುವುದು.
ಇದು ಸ್ತ್ರೀಯರಲ್ಲಿ ಹಾಲಿನ ಪ್ರಮಾಣವನ್ನು ವೃದ್ದಿಸುತ್ತದೆ.
ಇದರ ಬೇರು ವಾಂತಿಯನ್ನು ನಿಲ್ಲಿಸುವುದು.
ಇದನ್ನು ತರಕಾರಿಯಂತೆ ಅಡಿಗೆಯಲ್ಲಿ ಉಪಯೋಗಿಸುತ್ತಾರೆ.

ಇತರ ವರ್ಗಗಳು
ಈ ಗಿಡದ ಇತರ ವರ್ಗದ ಸಸ್ಯಗಳು ಸಹ ಔಷಧ ದ್ರವ್ಯವಾಗಿ ಉಪಯೋಗಿಸಲರ್ಹವಾಗಿವೆ.
ಈ ವರ್ಗದ ಇತರ ಕುರುಚಲು ಗಿಡಗಳು, ದಪ್ಪ, ಮಾಂಸಲ ಮತ್ತು ಮುಳ್ಳುಗಳಿಂದ ಕೂಡಿದ್ದು ಪಾಪಸ್ಕಳ್ಳಿ ಕಂಡುಬರುತ್ತವೆ. ಗುಂಡು ಕಾಂಡ ಅಥವಾ ಒಂದು ವಿಧವಾಗಿ ಏಣುಗಳಿದ್ದು, ನಾಗಮುರಿಯಂತೆ ತಿರುವಿದ ಕಾಂಡಗಳನ್ನು ಪಡೆದಿರುತ್ತವೆ. ಇವುಗಳ ಹಾಲು ಖಾರವಾದುದು ಮತ್ತು ವಿಷವುಳ್ಳದು. ಇದರ ಹಾಲು ಚರ್ಮಕ್ಕೆ ತಗಲಿದರೆ ಚರ್ಮದ ಉರಿ ಮತ್ತು ರೋಗಗಳುಂಟಾಗುವುದು.

ಉಲ್ಲೇಖಗಳು

ಔಷಧೀಯ ಸಸ್ಯಗಳು
ನಿರ್ಮಲಾ ಸೀತಾರಾಮನ್

ನಿರ್ಮಲಾ ಸೀತಾರಾಮನ್ ಭಾರತೀಯ ರಾಜಕಾರಣಿ, ಅವರು ಪ್ರಸ್ತುತ ಭಾರತದ ಹಣಕಾಸು ಮಂತ್ರಿಯಾಗಿ ಸೇವೆ ಸಲ್ಲಿಸುತಿದ್ದಾರೆ. ಸೀತಾರಾಮನ್ ಅವರು ಹಣಕಾಸು ಮತ್ತು ಮಿನಿಸ್ಟ್ರಿ ಆಫ್ ಫೈನಾನ್ಸ್ ಮತ್ತು ವಾಣಿಜ್ಯ ಮತ್ತು ಕೈಗಾರಿಕಾ ಮಂತ್ರಿಯ ಅಡಿಯಲ್ಲಿ ಸ್ವತಂತ್ರ  ಹೊಂದಿರುವ ಹಣಕಾಸು ಮತ್ತು ಕಾರ್ಪೊರೇಟ್ ವ್ಯವಹಾರಗಳ ಸಚಿವರಾಗಿ ಸೇವೆ ಸಲ್ಲಿಸಿದ್ದಾರೆ. ಅದಕ್ಕೆ ಮೊದಲು ಅವರು ಭಾರತೀಯ ಜನತಾ ಪಕ್ಷದ ರಾಷ್ಟ್ರೀಯ ವಕ್ತಾರರಾಗಿದ್ದರು. 2014 ರಲ್ಲಿ ಬಿಜೆಪಿ ಅಧಿಕಾರಕ್ಕೆ ಬಂದಾಗ ಆಂಧ್ರಪ್ರದೇಶದಿಂದ ರಾಜ್ಯಸಭಾ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು . ಪ್ರಸ್ತುತ ಅವರು ಕರ್ನಾಟಕದಿಂದ ರಾಜ್ಯಸಭೆಗೆ ಚುನಾಯಿತರಾಗಿದ್ದಾರೆ.

ಓದು
ನಿರ್ಮಲಾ ಸೀತಾರಾಮನ್ ಮದುರೈನಲ್ಲಿ ತಮಿಳು ಐಯ್ಯಂಗಾರ್ ಕುಟುಂಬದಲ್ಲಿ ಜನಿಸಿದರು.   ನಿರ್ಮಲಾ ಅವರು ತಿರುಚ್ಚಿರಾಪಳ್ಳಿಯಲ್ಲಿ ಬಿ.ಎ. ಪದವಿ ಪಡೆದು, ನಂತರ ಅರ್ಥಶಾಸ್ತ್ರದಲ್ಲಿ ಎಂ.ಎ. ಪದವಿಯನ್ನು ದಿಲ್ಲಿಯ ಜವಾಹರ್‍ಲಾಲ್ ನೆಹರು ವಿಶ್ವವಿದ್ಯಾಲಯದಿಂದ ಪಡೆದರು.

ವೃತ್ತಿ
ನಿರ್ಮಲಾ ಸೀತಾರಾಮನ್ ಅವರು ಲಂಡನ್‌ನ ರೀಜೆಂಟ್ ಸ್ಟ್ರೀಟ್‌ನಲ್ಲಿರುವ ಗೃಹಲಂಕಾರ ಅಂಗಡಿಯಾದ ಹ್ಯಾಬಿಟಾಟ್‌ನಲ್ಲಿ ಮಾರಾಟಗಾರರಾಗಿ ಕೆಲಸ ಮಾಡಿದರು. ಅವರು ಬ್ರಿಟನ್ನಿನ ಅಗ್ರಿಕಲ್ಚರಲ್ ಇಂಜಿನಿಯರ್ಸ್ ಅಸೋಸಿಯೇಷನ್‌ನಲ್ಲಿ  ಸಹಾಯಕರಾಗಿ ಸೇವೆ ಸಲ್ಲಿಸಿದ್ದಾರೆ .  ಅಲ್ಲಿನ ವಾಸ್ತವ್ಯದ ಸಮಯದಲ್ಲಿ, PWC ಗಾಗಿ ಹಿರಿಯ ವ್ಯವಸ್ಥಾಪಕರಾಗಿ (R&D) ಮತ್ತು ಸಂಕ್ಷಿಪ್ತವಾಗಿ BBC ವರ್ಲ್ಡ್ ಸರ್ವೀಸ್‌ನಲ್ಲಿ ಸೇವೆ ಸಲ್ಲಿಸಿದ್ದಾರೆ.

ಅವರು ರಾಷ್ಟ್ರೀಯ ಮಹಿಳಾ ಆಯೋಗದಸದಸ್ಯರಾಗಿಯೂ ಸೇವೆ ಸಲ್ಲಿಸಿದ್ದಾರೆ.  2017 ರಲ್ಲಿ, ಅವರು ಹೈದರಾಬಾದ್‌ನಲ್ಲಿ ಪ್ರಣವ ಸಂಸ್ಥಾಪಕ ನಿರ್ದೇಶಕರಲ್ಲಿ ಒಬ್ಬರಾಗಿದ್ದಾರೆ . ಲಂಡನ್ ನಲ್ಲಿ ಪ್ರೈಸ್ ವಾಟರ್ ಹೌಸ್ ಕೂಪರ್ ಸಂಸ್ಥೆಯಲ್ಲಿ ಆರ್ಥಿಕ ವ್ಯವಹಾರಗಳ ಅಧಿಕಾರಿಯಾಗಿ ಬಹುಕಾಲ ಕಾರ್ಯಗೈಯ್ದರು.

೨೦೦೩-೨೦೦೫ರ ಅವಧಿಯಲ್ಲಿ ರಾಷ್ಟ್ರೀಯ ಮಹಿಳಾ ಆಯೋಗದ ಸದಸ್ಯೆಯಾಗಿದ್ದರು.

ಪರಿವಾರ
ಸ್ನಾತಕೋತ್ತರ ಪದವಿ ಸಮಯದಲ್ಲಿ ತಮ್ಮ ಸಹಪಾಠಿ ಪರಕಾಲ ಪ್ರಭಾಕರರನ್ನು ಸಂಧಿಸಿದ ನಿರ್ಮಲಾ, ಪ್ರಭಾಕರರನ್ನು ೧೯೮೬ರಲ್ಲಿ ವರಿಸಿದರು. ಮಗಳು ವಾಗ್ಮಯೀ ಪತ್ರಕರ್ತೆ.

ರಾಜಕೀಯ ಜೀವನ
೨೦೦೮ರಲ್ಲಿ ಭಾರತೀಯ ಜನತಾ ಪಕ್ಷವನ್ನು ಸೇರಿದರು. ತಮ್ಮ ವಾಕ್ಚಾತುರ್ಯದಿಂದ ಅಲ್ಪಕಾಲದಲ್ಲಿಯೇ ಪಕ್ಷದ ವಕ್ತಾರೆಯಾದಗಿ ನೇಮಕಗೊಂಡರು. ಸುಷ್ಮಾ ಸ್ವರಾಜ್ ರ ನಂತರ ಈ ಉನ್ನತ ಹುದ್ದೆ ಪಡೆದ ಮಹಿಳೆ ಎಂಬುದು ನಿರ್ಮಲಾರ ಹೆಗ್ಗಳಿಕೆ. ವಕ್ತಾರೆಯಾಗಿದ್ದಾಗ ಅವರು ಸುದ್ದಿ ವಾಹಿನಿಗಳಲ್ಲಿ ನಿಯಮಿತವಾಗಿ ಕಾಣಿಸಿಕೊಳ್ಳುತ್ತಿದ್ದರು. ನಿರ್ಮಲಾ ಸೀತಾರಾಮನ್ ನರೇಂದ್ರ ಮೋದಿಯವರ ಮಂತ್ರಿಮಂಡಲವನ್ನು ಮೇ ೨೦೧೪ರಲ್ಲಿ ಸೇರಿದರು. ಸೆಪ್ಟೆಂಬರ್ ೩ರ ಸಂಪುಟ ಪುನರ್ರಚನೆಯಲ್ಲಿ ರಕ್ಷಣಾ ಖಾತೆಯನ್ನು ಪಡೆದರು.

ಸರ್ಕಾರೀ ಸೇವೆ
 26 ಮೇ 2014 – 3 ಸೆಪ್ಟೆಂಬರ್ 2017 :‌ ವಾಣಿಜ್ಯ ಖಾತೆಯ ರಾಜ್ಯ ಸಚಿವೆ (ಸ್ವತಂತ್ರ ನಿರ್ವಹಣೆ)
 3 ಸೆಪ್ಟೆಂಬರ್ 2017 – 30 ಮೇ 2019  :‌ರಕ್ಷಣಾ ಖಾತೆಯ ಸಂಪುಟ ಸಚಿವೆ
 30 ಮೇ 2019 - ಹಾಲಿ ಕೇಂದ್ರ ಸರ್ಕಾರದ ಹಣಕಾಸು ಸಚಿವೆ.

ಉಲ್ಲೇಖಗಳು

ಭಾರತದ ರಾಜಕಾರಣಿಗಳು
ಶಾರದಾ ಶಾಸ್ತ್ರಿ

ಶಾರದಾ ಶಾಸ್ತ್ರಿಯವರು ನಾಟಕ ಕರ್ತೃ ಮತ್ತು ನಿರ್ದೇಶಕಿಯಾಗಿದ್ದವರು. ಹಳೆಯ ತಲೆಮಾರಿನ ಲೇಖಕಿಯರಲ್ಲಿ ಒಬ್ಬರಾದ ಇವರು ಸಂಪ್ರದಾಯಸ್ಥ ಬ್ರಾಹ್ಮಣರ ಕುಟುಂಬದಲ್ಲಿ ಹುಟ್ಟಿ ಬೆಳೆದವರು.ಇವರು ನಲುವತ್ತನೆ ವಯಸ್ಸಿಗೆ ಬರವಣಿಗೆಯನ್ನು ಪ್ರಾರಂಭಿಸಿದರು. ಆಗಿನ ಕಾಲದಲ್ಲಿ ಹೆಣ್ಣುಮಗುವಿನ ಪರಿಸ್ಥಿತಿ ತುಂಬಾನೇ  ಕಷ್ಟಕರದಾಯಕವಾಗಿತ್ತು. ಆ ಶತಮಾನಗಳಲ್ಲಿ ಮೊದಲನೆ ಇಪ್ಪತೈದು ವರ್ಷಗಳವರೆಗೆ ಹೆಣ್ಣುಮಕ್ಕಳಿಗೆ ವಿವಾಹವನ್ನು ಮಾಡಿಸುತ್ತಿದ್ದರು.ಅದಲ್ಲದೆ ವಿದ್ಯಾಭ್ಯಾಸ ಸಹ ದೊರೆಯುತ್ತಿರಲಿಲ್ಲ. ಸ್ವಾತಂತ್ರ್ಯವಿಲ್ಲದ ಜೀವನ ಹೆಣ್ಣುಮಕ್ಕಳದಾಗಿತ್ತು. ಇಂಥ ಸಂದರ್ಭದಲ್ಲೂ ಶಾರದಾ ಶಾಸ್ತ್ರಿಯವರು ನಾಟಕಗಳನ್ನು ನಿರ್ದೇಶಿಸಿ ಪಾತ್ರಗಳನ್ನು ರಂಗ ಪ್ರಯೋಗಕ್ಕೆ ತರುವುದರಲ್ಲಿ ಸಫಲರಾದರು.

ಜನನ ಮತ್ತು ಜೀವನ
ಇವರು ೧೯-೩-೧೯೨೫ರಲ್ಲಿ ದಕ್ಷಿಣ ಕನ್ನಡದಲ್ಲಿ ಜನಿಸಿದರು.
ತಂದೆ ಶ್ರೀ ಕೃಷ್ಣ ಎಳಚಿತ್ತಾಯ.ತಾಯಿ ಜಲಜಾಕ್ಷಿ
ಇವರಿಗೆ ಮಂಗಳೂರು ನ್ಯಾಯವಾದಿಯಾದ ಅನಂತ ಶಾಸ್ತ್ರಿ ಅವರ ಜೊತೆ ವಿವಾಹವಾಯಿತು.ಅವರು ತಂಗಿಯ ಮಗ ರಾಧಾಕೃಷ್ಣವರನ್ನು ಸ್ವಂತ ಮಗನಂತೆ ಸಲಹಿದರು.
ಇವರು ಬಾಲಕಲಾ ಕಲ್ಪ ಎಂಬ ನಾಟಕ ಸಂಸ್ಥೆಯನ್ನು ಸ್ಥಾಪಿಸಿದ್ದಾರೆ.ಮತ್ತು ವರ್ಣಶ್ರೀಕಲಾರಂಗ ಸ್ಥಾಪಕ ಅಧ್ಯಕ್ಷೆಯಾಗಿದ್ದರು.

ಕೃತಿಗಳು

ಕವನ ಸಂಕಲನ
ನಾಟ್ಯ ರಾಣಿ ಶಾಂತಲಾ

ನಾಟಕಗಳು
ರುಕ್ಮಿಣಿ ಸ್ವಯಂವರ
ಬೇಡರ ಕಣ್ಣಪ್ಪ
ಅಮರ ಅಭಿಮನ್ಯು
ಸುಧನ್ವ ಕಾಳಗ
ಏಕಲವ್ಯ
ಲವಕುಶ
ಹತಭಾಗ್ಯ ಕರ್ಣ
ಸೀತಾಪರಿತ್ಯಾಗ
ವಿಜಯ ಕೇಸರಿ ಎಚ್ಚಮ್ಮ
ಭಕ್ತ ಪ್ರಹ್ಲಾದ
ಶರವು ಮಹಾತ್ಮೆ
ರಕ್ತ ಸಂಬಂಧ
ನಾಟ್ಯ ರಾಣಿ ಶಾಂತಲಾ
ವೀರ ಬಭ್ರುವಾಹನ
ಸತ್ಯ ಪ್ರೇಮಿ ಹರಿಶ್ಚಂದ್ರ
ವೀರಪಾಂಡ್ಯ ಕಟ್ಟಬೊಮ್ಮನ್
ಹತಭಾಗ್ಯೆ ಕುಂತಿ 
ವಿಕ್ಷಿಪ್ತ
ಶಾರದಾ ಶಾಸ್ತ್ರಿ ನಾಟಕ ಕ್ಷೇತ್ರಕ್ಕೆ ನೀಡಿದ ಕೊಡುಗೆಯನ್ನು ಗುರುತಿಸಿ ಕರ್ನಾಟಕ ಸರ್ಕಾರ ಅವರಿಗೆ ಗೌರವ ಮಾಸಾಶನವನ್ನು ನೀಡಿ ಗೌರವಿಸುತ್ತದೆ. ಇವರ ಮೊದಲ ಕೃತಿ ನಾಟ್ಯ ರಾಣಿ ಶಾಂತಲಾ  ಸಂದೀಪ ಸಾಹಿತ್ಯ ಮಾಲೆಯ ೩೫ನೇ  ಪುಸ್ತಕವಾಗಿ ಮುದ್ರಣಗೊಂಡಿದೆ.

ಉಲ್ಲೇಖಗಳು

ಲೇಖಕಿಯರು
ಇಕ್ಬಾಲ್ ಕ್ರೀಡಾಂಗಣ

ಇಕ್ಬಾಲ್ ಕ್ರೀಡಾಂಗಣ (ಉರ್ದು: اقبال سٹیڈیم) ಟೆಸ್ಟ್ ಕ್ರಿಕೆಟ್ ಮೈದಾನವಾಗಿದೆ. ಇದು ಫೈಸಲಾಬಾದ್, ಪಾಕಿಸ್ತಾನದಲ್ಲಿದೆ. ಈ ಕ್ರೀಡಾಂಗಣದ ಹಿಂದಿನ ಹೆಸರುಗಳು ಲಯಲ್ಪುರ್ ಕ್ರೀಡಾಂಗಣ, ನ್ಯಾಷನಲ್ ಕ್ರೀಡಾಂಗಣ ಮತ್ತು ಸಿಟಿ ಸ್ಟೇಡಿಯಮ್. ಈಗಿನ ಹೆಸರು ಪಾಕಿಸ್ತಾನದ ಕವಿ ಸರ್ ಅಲ್ಮಾಮ ಮುಹಮ್ಮದ್ ಇಕ್ಬಾಲ್ ಅವರನು ಗೌರವ ನೀಡಿ ಹೆಸರಿಸಿದ್ದಾರೆ. ಇದರ ಸಾಮರ್ಥ್ಯ ೧೮,೦೦೦. ಇದು ೨೫ ಟೆಸ್ಟ್ ಪಂದ್ಯಗಳು ಮತ್ತು ೧೪ ಏಕದಿನ ಪಂದ್ಯಗಳನ್ನು ಆಯೋಜಿಸಿದೆ. ೧೪ ಟೆಸ್ಟ್ ಪಂದ್ಯಗಳು ಡ್ರಾ ಆಗಿವೆ.

ಕ್ರೀಡಾಂಗಣ ದಾಖಲೆಗಳು
 ಮೊದಲ ಟೆಸ್ಟ್: ಪಾಕಿಸ್ತಾನ ಮತ್ತು ಭಾರತ, ಅಕ್ಟೋಬರ್ ೧೯೭೮.
 ಮೊದಲ ಏಕದಿನ ಪಂದ್ಯ: ಪಾಕಿಸ್ತಾನ ಮತ್ತು ನ್ಯೂಜಿಲ್ಯಾಂಡ್, ನವೆಂಬರ್ ೧೯೮೪.

ಟೆಸ್ಟ್ ಪಂದ್ಯಗಳು
 ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೬-೬೭೪ ಪಾಕಿಸ್ತಾನ, ಭಾರತದ ವಿರುದ್ಧ, ಅಕ್ಟೋಬರ್ ೧೯೮೪.
 ಕಡಿಮೆ ಇನ್ನಿಂಗ್ಸ್ ಮೊತ್ತ: ೫೩-೧೦ ವೆಸ್ಟ್ ಇಂಡೀಸ್, ಪಾಕಿಸ್ತಾನದ ವಿರುದ್ಧ, ಅಕ್ಟೋಬರ್ ೧೯೮೬.
 ಗರಿಷ್ಠ ವೈಯಕ್ತಿಕ ಮೊತ್ತ: ೨೫೩ ಸನತ್ ಜಯಸೂರ್ಯ (ಶ್ರೀಲಂಕಾ), ಪಾಕಿಸ್ತಾನದ ವಿರುದ್ಧ, ಅಕ್ಟೋಬರ್ ೨೦೦೪.
 ಅತ್ಯುತ್ತಮ ಬೌಲಿಂಗ್ ಸಾಧನೆ: ೧೨-೧೩೦ (೭-೭೬ & ೫-೫೪) ವಕಾರ್ ಯೂನಿಸ್ (ಪಾಕಿಸ್ತಾನ), ನ್ಯೂಜಿಲ್ಯಾಂಡ್ ವಿರುದ್ಧ, ಅಕ್ಟೋಬರ್ ೧೯೯೦.

ಏಕದಿನ ಪಂದ್ಯಗಳು
 ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೭-೩೧೪ (೫೦ ಓವರ್ಗಳು) ಪಾಕಿಸ್ತಾನ, ನ್ಯೂಜಿಲ್ಯಾಂಡ್ ವಿರುದ್ಧ, ಡಿಸೆಂಬರ್ ೨೦೦೩.
 ಗರಿಷ್ಠ ವೈಯಕ್ತಿಕ ಮೊತ್ತ: ೧೦೬ ಮೊಹಮ್ಮದ್ ಯೂಸುಫ್ (ಪಾಕಿಸ್ತಾನ), ಬಾಂಗ್ಲಾದೇಶದ ವಿರುದ್ಧ, ಸೆಪ್ಟೆಂಬರ್ ೨೦೦೩.
 ಅತ್ಯುತ್ತಮ ಬೌಲಿಂಗ್ ಸಾಧನೆ: ೪-೨೭ (೪ ಓವರ್ಗಳು) ಮುದಸರ್ ನಝರ್ (ಪಾಕಿಸ್ತಾನ), ನ್ಯೂಜಿಲ್ಯಾಂಡ್  ವಿರುದ್ಧ, ನವೆಂಬರ್ ೧೯೮೪.

ಉಲ್ಲೇಖನಗಳು
ಗಡ್ಡಾಫಿ ಕ್ರೀಡಾಂಗಣ

ಗಡ್ಡಾಫಿ ಕ್ರೀಡಾಂಗಣ (ಉರ್ದು: قذافی اسٹیڈیم) ಲಾಹೋರ್, ಪಾಕಿಸ್ತಾನದಲ್ಲಿ ಇರುವ ಕ್ರಿಕೆಟ್ ಮೈದಾನವಾಗಿದೆ. ಇದನ್ನು ಪ್ರಸಿದ್ಧ ವಾಸ್ತುಶಿಲ್ಪಿ ಮತ್ತು ಎಂಜಿನಿಯರ್ ನಾಸಿರುದಿನ್ ಮುರಾಟ್ ಖಾನ್ ವಿನ್ಯಾಸಿದರು. ಈ ಕ್ರೀಡಾಂಗಣವನ್ನು ೧೯೯೬ ಕ್ರಿಕೆಟ್ ವಿಶ್ವಕಪ್‍ಗಾಗಿ ನವೀಕರಿಸಲಾಯಿತು. ಇದು ಪಾಕಿಸ್ತಾನದ ಅತಿ ದೊಡ್ಡ ಕ್ರಿಕೆಟ್ ಕ್ರೀಡಾಂಗಣ; ಇದರ ಸಾಮರ್ಥ್ಯ ೬೦,೦೦೦, ನವೀಕರಣದ ನಂತರ ಇದರ ಸಾಮರ್ಥ್ಯ ೨೭,೦೦೦.

ದಾಖಲೆಗಳು 
ಈ ಕ್ರೀಡಾಂಗಣದಲ್ಲಿ, ನ್ಯೂಜಿಲ್ಯಾಂಡಿನ ಪೀಟರ್ ಪಟ್‍ರಿಕ್ ಪಾಕಿಸ್ತಾನ ವಿರುದ್ಧ, ೯ ಅಕ್ಟೋಬರ್ ೧೯೭೬; ಪಾಕಿಸ್ತಾನದ ವಾಸಿಮ್ ಅಕ್ರಮ್ ಶ್ರೀಲಂಕಾ ವಿರುದ್ಧ, ೬ ಮಾರ್ಚ್ ೧೯೯೯; ಪಾಕಿಸ್ತಾನದ ಮೊಹಮದ್ ಸಮಿ ಶ್ರೀಲಂಕಾ ವಿರುದ್ಧ ಹ್ಯಾಟ್ರಿಕ್ ವಿಕೆಟ್ ಪಡೆದಿದ್ದಾರೆ.

ಟೆಸ್ಟ್ ಪಂದ್ಯಗಳು
 ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೬೯೯ ಪಾಕಿಸ್ತಾನ, ಭಾರತದ ವಿರುದ್ಧ, ೧೯೮೯.
 ಕಡಿಮೆ ಇನ್ನಿಂಗ್ಸ್ ಮೊತ್ತ: ೭೩ ನ್ಯೂಜಿಲ್ಯಾಂಡ್, ಪಾಕಿಸ್ತಾನದ ವಿರುದ್ಧ, ೨೦೦೨.
 ಗರಿಷ್ಠ ವೈಯಕ್ತಿಕ ಮೊತ್ತ: ೩೨೯ ಇಂಜಮಾಮ್ ಉಲ್ ಹಕ್, ನ್ಯೂಜಿಲ್ಯಾಂಡ್ ವಿರುದ್ಧ ೨೦೦೨.

ಏಕದಿನ ಪಂದ್ಯಗಳು
 ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೩೭೬ ಪಾಕಿಸ್ತಾನ, ಜಿಂಬಾಬ್ವೆ ವಿರುದ್ಧ, ೨೬ ಮೇ ೨೦೧೫.
 ಕಡಿಮೆ ಇನ್ನಿಂಗ್ಸ್ ಮೊತ್ತ: ೭೫ ಪಾಕಿಸ್ತಾನ, ಶ್ರೀಲಂಕಾದ ವಿರುದ್ಧ, ೨೨ ಜನವರಿ ೨೦೦೯.
 ಗರಿಷ್ಠ ವೈಯಕ್ತಿಕ ಮೊತ್ತ: ೧೩೯* ಇಜಾಜ್ ಅಹ್ಮದ್,  ಭಾರತ ವಿರುದ್ಧ, ೨ ಅಕ್ಟೋಬರ್ ೧೯೯೭.

ಟ್ವೆಂಟಿ-೨೦
 ಗರಿಷ್ಠ ಇನ್ನಿಂಗ್ಸ್ ಮೊತ್ತ: ೧೭೬ ಪಾಕಿಸ್ತಾನ, ಜಿಂಬಾಬ್ವೆ ವಿರುದ್ಧ, ೨೪ ಮೇ ೨೦೧೫.
 ಕಡಿಮೆ ಇನ್ನಿಂಗ್ಸ್ ಮೊತ್ತ: ೧೭೨ ಜಿಂಬಾಬ್ವೆ, ಪಾಕಿಸ್ತಾನ ವಿರುದ್ಧ, ೨೨ ಮೇ ೨೦೧೫.
 ಗರಿಷ್ಠ ವೈಯಕ್ತಿಕ ಮೊತ್ತ: ೮೩ ಮುಕ್ತಾರ್ ಅಹ್ಮದ್, ಜಿಂಬಾಬ್ವೆ ವಿರುದ್ಧ, ೨೨ ಮೇ ೨೦೧೫.

ಉಲ್ಲೇಖಗಳು 

ಕ್ರಿಕೆಟ್
ಲಲಿತ್ ಚಂಡೀಘಢ

ಲಲಿತ್ ಚಂಡೀಘಢ ಶಿವಾಲಿಕ್ ಬೆಟ್ಟಗಳ ಬುಡದಲ್ಲಿರುವ ಒಂದು 5 ಸ್ಟಾರ್ ಹೋಟೆಲ್ ಆಗಿದೆ. ಪ್ರಸಿದ್ಧ ಫ್ರೆಂಚ್ ವಾಸ್ತುಶಿಲ್ಪಿ ಲೆ ಕಾರ್ಬಸಿಯರ್ ಇಂದ ಸ್ಫೂರ್ತಿ ಪಡೆದು ಇದರ ಒಳಾಂಗಣ ಮತ್ತು ಹೋಟೆಲ್ ವಾಸ್ತುಶಿಲ್ಪಿ ಚಂಡೀಘಢ ಕ್ರಿಯಾತ್ಮಕತೆಯನ್ನು ಪ್ರತಿಬಿಂಬಿಸುತ್ತವೆ.

ಹೋಟೆಲ್ ತನ್ನಲ್ಲಿ ಉಳಿದುಕೊಳ್ಳುವವರಿಗೆಂದು ಆಧುನಿಕ ಸೌಲಭ್ಯಗಳ ವ್ಯವಸ್ಥೆಯನ್ನು ಮಾಡಿದೆ. ಹೋಟೆಲ್ ವಿರಾಮ ಮತ್ತು ವ್ಯಾಪಾರ ಪ್ರಯಾಣಿಕರು ಈ ಎರಡೂ ರೀತಿಯ ಪ್ರಯಾಣಿಕರಿಗೆ ಪರಿಪೂರ್ಣ ವ್ಯವಸ್ತೆ ಕಲ್ಪಿಸಿದೆ.

ಸ್ಥಳ

ಹೋಟೆಲ್ ಚಂಡೀಘಢ ರಾಜೀವ್ ಗಾಂಧಿ ಮಾಹಿತಿ ತಂತ್ರಜ್ಞಾನ ಪಾರ್ಕ್ ನಲ್ಲಿ ಇದೆ. ರಾಕ್ ಗಾರ್ಡನ್ ಕೆಲವು ಆಸಕ್ತಿದಾಯಕ ಸ್ಥಳಗಳು (ಸುಮಾರು 7 ಕಿ.), ಸುಖ್ನಾ ಸರೋವರ (7 ಕಿಮೀ ಅಂದಾಜು.) ಮತ್ತು ರೋಸ್ ಗಾರ್ಡನ್ (ಸುಮಾರು 10 ಕಿಮೀ.) ಖಂಡಿತವಾಗಿ ರಜಾ ಸುಂದರ ಮತ್ತು ಸ್ಮರಣೀಯ ಮಾಡುತ್ತದೆ.ಚಂಡೀಘಢ ವಿಮಾನ ನಿಲ್ದಾಣ: 12 ಕಿಮೀ ಅಂದಾಜು.ಚಂಡೀಘಢ ರೈಲು ನಿಲ್ದಾಣ: 8 ಕಿಮೀ ಅಂದಾಜು. ದೂರದಲ್ಲಿ ಇದೆ.

ವೈಶಿಷ್ಟ್ಯಗಳು

ಲಲಿತ್ ಇಂತಹ ಆಂತರಿಕ ರೆಸ್ಟೋರೆಂಟ್, ಕಾನ್ಫರೆನ್ಸ್ ಸೌಲಭ್ಯ, ಭೋಜನ, ಕಾಫಿ, ಬಾರ್, ವ್ಯಾಯಾಮಶಾಲೆ ಮತ್ತು ಇತರ ಬೆಲೆಬಾಳುವ ವೈಶಿಷ್ಟ್ಯಗಳೊಂದಿಗೆ ಬರುತ್ತದೆ. ಕ್ರಿಸ್ಟಲ್ ಬಾಲ್ ರೂಂ ನಗರದಲ್ಲಿ ದೊಡ್ಡ ಒಂದು, 7600 Sq.Ft. ನೀಡುತ್ತದೆ ಭವ್ಯತೆಯನ್ನು. ಕಲೆ ಆಡಿಯೋ ವಿಷುಯಲ್ ಮತ್ತು ಇಂಟರ್ನೆಟ್ ಸೌಲಭ್ಯಗಳನ್ನು, ನೇರ ಪ್ರಸಾರ ಮತ್ತು ಟೆಲಿ ಕಾನ್ಫರೆನ್ಸ್ ಸೌಲಭ್ಯಗಳನ್ನು ಹೊಂದಿದೆ .

ವಿಲಕ್ಷಣ ಔತಣಕೂಟ ಮೆನುಗಳಲ್ಲಿ ಸಾಂಸ್ಥಿಕ ಘಟನೆಗಳು, ಖಾಸಗಿ ಸಮಾರಂಭಗಳು ಮದುವೆ, ಸಮ್ಮೇಳನಗಳು, ವಿಚಾರಗೋಷ್ಠಿಗಳು ಮತ್ತು ಇತರೆ ಕಾರ್ಯಕ್ರಮಕ್ಕೆ ನೀಡಲಾಗುವುದು. ಕ್ವೊರಮ್, ಒಂದು ಪ್ರೀಮಿಯಂ ಸಭೆಯ ಕೊಠಡಿ ಸ್ಥಳವನ್ನು ವೈಯಕ್ತಿಕ ಕಛೇರಿಯಿಂದ ಸಮರ್ಥ ಆಯ್ಕೆಗಳನ್ನು ವ್ಯಾಪ್ತಿಯನ್ನು ಒದಗಿಸುವ ಹುರುಪಿನ ವ್ಯಾಪಾರ ಪ್ರವಾಸಿಗ ಎಲ್ಲಾ ಅಗತ್ಯಗಳಿಗೆ ಸರಿಹೊಂದುವಂತೆ ವಿನ್ಯಾಸ ಗೊಳಿಸಲಾಗಿದೆ . 39 ಜನರು ಸೇರಬಹುದಾದ ಬೋರ್ಡ್ ಕೋಣೆ ಮತ್ತು 80 ಜನರು ಸೇರಬಹುದಾದ ಒಂದು ಸೆಮಿನಾರ್ ಹಾಲ್ ಜಾಗ ಹೊಂದಿದೆ. ಈ ಜೊತೆಗೆ, ಹೋಟೆಲ್ 121 ಜನರನ್ನು ಸೇರಿಸಬಹುದಾದ ಒಂದು ಕನ್ವೆನ್ಶನ್ ಸೆಂಟರ್ ಕೂಡ ಹೊಂದಿದೆ. ಹೋಟೆಲ್ 11000 ಚದರ ಜಾಗದಲ್ಲಿ ಹರಡಿದೆ, ರೆಜುವೆ ಸ್ಪಾ, ಜಿಮ್, ಸಲೂನ್, ಯೋಗ ಸ್ಟುಡಿಯೋ ಮತ್ತು ಈಜುಕೊಳ ವ್ಯವಸ್ಥೆ ಹೊಂದಿದೆ. 24/7 ಎಲ್ಲಾ ದಿನಾ ಡಿನ್ನರ್, ಬಲೂಚಿ, ಲೆ ಪೆಟಿಟ್ ಕೆಫೆ ಮತ್ತು ಸರ್ಕಲ್ ಬಾರ್ ಎಂಬ ಊಟದ ರೆಸ್ಟಾರೆಂಟ್ ಗಳನ್ನೂ ಸಹ ಹೊಂದಿದೆ.

ಕೊಠಡಿ

ಹೋಟೆಲ್ ಅರಣ್ಯ ಮತ್ತು ಶಿವಾಲಿಕ್ ಶ್ರೇಣಿಯ ವ್ಯಾಪಕವಾದ ವೀಕ್ಷಣೆಗಳು ನೀಡುತ್ತಿರುವ, 179 ನೇಮಿಸಲಾಗಿದೆ ಕೊಠಡಿಗಳು ಮತ್ತು ಕೋಣೆಗಳನ್ನು ಪೂರ್ಣ ಉದ್ದ ಗಾಜಿನ ಕಿಟಕಿಗಳಿಂದ ಅಲಂಕರಿಸಿದ ಕೋಣೆಗಳನ್ನು ಹೊಂದಿದೆ. ಎಲ್ಲಾ ಕೊಠಡಿಗಳು ನಾಜೂಕಾಗಿ ವಿನ್ಯಾಸಗೊಳಿಸಲಾಗಿದ್ದು ಮತ್ತು ಸಮಕಾಲೀನ ಸೌಲಭ್ಯಗಳನ್ನು ನೀಡುತ್ತವೆ. ಫ್ಲಾಟ್ ಪರದೆಯ ಟೆಲಿವಿಷನ್, ಚಹಾ / ಕಾಫಿ ತಯಾರಕ ಮೇಜಿನ ಬರೆಯುವ ಹಾಗೆ  ಮಿನಿ ಬಾರ್ ಮತ್ತು ಇತರ ಸೌಲಭ್ಯಗಳನ್ನು ಎಲ್ಲ ಕೊಠಡಿಗಳಲ್ಲಿ ಲಭ್ಯವಿದೆ.

ಉಲ್ಲೇಖಗಳು 

ಹೊಟೆಲ್ ಗಳು
ಉದ್ಯಮ
ಸಿ.ರೈಟ್ ಮಿಲ್ಸ್

ಸಿ.ರೈಟ್ ಮಿಲ್ಸ್ ಅಮೆರಿಕನ್ ಸಮಾಜಶಾಸ್ತ್ರಜ್ಞ ಮತ್ತು  ಕೊಲ೦ಬಿಯ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು (೧೯೪೬ ರಿ೦ದ ೧೯೬೨ವರೆಗೆ ).ಮಿಲ್ಸ್ ರವರ ಬೌದ್ಧಿಕ ಲೇಖನಗಳು ಬಹಳ ಜನಪ್ರಿಯವಾಗಿದ್ದವು.ಅವರು ಬರೆದ 'ದಿ ಪವರ್ ಎಲೈಟ್' ಎ೦ಬ ಪುಸ್ತಕ ಪ್ರಮುಖವಾಗಿದ್ದು.ಈ ಪುಸ್ತಕವು ಅಮೆರಿಕಾದ ರಾಜಕೀಯ, ಮಿಲಿಟರಿ ಮತ್ತು ಪ್ರಸಿದ್ಧ ಆರ್ಥಿಕ ಗಣ್ಯರ ನಡುವಿನ ಸ೦ಬ೦ದ ಮತ್ತು ವರ್ಗ ಮೈತ್ರಿಗಳ ಬಗ್ಗೆ ವಿವರಿಸಲಾಗಿದೆ. ಅಮೆರಿಕಾದ ಮಧ್ಯಮವರ್ಗದವರ ಮೇಲಿರುವ ವೈಟ್ ಕಾಲರ್ ಮತ್ತು ಸಾಮಾಜಿಕ ಇಮ್ಯಾಜಿನೇಷನ್ ನನ್ನು ಮಿಲ್ಸ್ ರವರು ತಮ್ಮ ಜೀವನ ಚರಿತ್ರೆಯಲ್ಲಿ ವಿವರಿಸಿದ್ದಾರೆ.
ಸಿ.ರೈಟ್ಮಿ ಮಿಲ್ಸ್ ರವರು ಆಗಸ್ಟ್ ೨೮,೧೯೧೬ ರಲ್ಲಿ ವಾಕೊ, ಟೆಕ್ಸಾಸ್ ನಲ್ಲಿ ಜನಿಸಿದರು. ಇವರ ತ೦ದೆ ಚಲ್ಸ್೯ ಗ್ರೊವರ್ ವಿಮಾ ಸೇಲ್ಸ್ಮ್ಯಾನ್ ಆಗಿದ್ದರು ಮತ್ತು ತಾಯಿ ಫ್ರಾನ್ಸೆಸ್ ರೈಟ್ ಮಿಲ್ಸ್  ಗೃಹಿಣಿಯಾಗಿದ್ದರು. ಇವರ ತ೦ದೆ ತಮ್ಮ ತವರೂರಾದ ಫ್ಲೋರಿಡಾ ರಾಜ್ಯವನ್ನು ಬಿಟ್ಟು ತನ್ನ ತಾಯಿ ಮತ್ತು ಪುವ೯ಜರು ಹುಟ್ಟಿ ಬೆಳೆದ ಟೆಕ್ಸಾಸ್ ಗೆ ಬ೦ದು ನೆಲೆಸಿದರು. ಮಿಲ್ಸ್ ರವರು ತಮ್ಮ ಬಾಲ್ಯವನ್ನು ವಾಚೊ, ವಿಚಿಟಾ ಫಾಲ್ಸ್, ಫೋರ್ಟ್ ವರ್ತ್, ಶೆರ್ಮನ್, ಡಲ್ಲಾಸ್, ಆಸ್ಟಿನ್, ಮತ್ತು ಸ್ಯಾನ್ ಆಂಟೋನಿಯೊ  ನಗರಗಳಲ್ಲಿ ಕಳೆದರು. ಅವರು 1934 ರಲ್ಲಿ ಡಲ್ಲಾಸ್ ತಾಂತ್ರಿಕ ಹೈಸ್ಕೂಲ್ನಿಂದ ಪದವೀಧರನಾದರು. ಮಿಲ್ಸ್ ರವರು ಟೆಕ್ಸಾಸ್ ನಲ್ಲಿರುವ ಎ & ಎಂ ವಿಶ್ವವಿದ್ಯಾಲಯಕ್ಕೆ ಆರಂಭದಲ್ಲಿ ಸೇರಿದರು ಆದರೆ ಮೊದಲ ವಷ೯ದ ನ೦ತರ ಆ ವಿಶ್ವವಿದ್ಯಾಲಯವನ್ನು ಬಿಟ್ಟು ಆಸ್ಟಿನ್ನಲ್ಲಿರುವ ಟೆಕ್ಸಾಸ್ ವಿಶ್ವವಿದ್ಯಾಲಯದಲ್ಲಿ ೧೯೩೯ರಲ್ಲಿ ಸಮಾಜಶಾಸ್ತ್ರ ಪದವಿಯ ಜೊತೆಗೆ ತತ್ವಶಾಸ್ತ್ರ ಸ್ನಾತಕೋತ್ತರದಲ್ಲಿ ಪದವಿಯನ್ನು ಪಡೆದರು.

ಪ್ರಬಂಧ ಮತ್ತು ವೃತ್ತಿ
೧೯೪೨ ಅವರು ಮ್ಯಾಡಿಸನ್ ನಲ್ಲಿರುವ ವಿಸ್ಕಾನ್ಸಿನ್ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದಲ್ಲಿ ಪಿ.ಎಚ್ ಡಿ ಪಡೆದರು.ಅವರ ಪ್ರೌಢಪ್ರಬಂಧ "ಎ ಸೊಶಿಯೊಲೋಜಿಕಲ್ ಅಕೌಟ್ ಆಫ್ "ಪ್ರಾಗ್ಮಾಟಿಸಂ: ಎನ್ ಎಸ್ಸೆ ಆನ್ ದಿ ಸೊಶಿಯೊಲೋಜಿ ಆಫ್ ನಾಲೆಡ್ಜ್ ಮಂಡಿಸಿದರು.೧೯೪೬ ರಿ೦ದ ೧೯೬೨ವರೆಗೆ ಕೊಲ೦ಬಿಯ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು.

ಪುಸ್ತಕಗಳು
ವೈಟ್ ಕಾಲರ್ (1951)
ಪವರ್ ಎಲೈಟ್ (1956): ಈ ಪುಸ್ತಕವು ರಾಜಕೀಯ, ಸೇನಾ ಮತ್ತು ಆರ್ಥಿಕ ಗಣ್ಯರ ನಡುವಿನ ಸ೦ಬ೦ಧವನ್ನು ವಿವರಿಸುತ್ತದೆ.
 ಎಸ್ಸೆ ಇನ್ ಸೋಷಿಯೋಲಜಿ (೧೯೪೬), 
ದಿ ನ್ಯು ಮೆನ್ ಆಫ್ ಪವರ್ (೧೯೪೮), 
ದಿ  ಸೋಷಿಯೋಲಜಿಕಲ್ ಇಮ್ಯಾಜಿನೇಷನ್ (೧೯೫೯), 
ದಿ ಮಾ೯ಕಿಸ್ಟ್ (೧೯೬೨) .

ಸಿ.ರೈಟ್ ಮಿಲ್ಸ್ ಪ್ರಶಸ್ತಿ 
ಸ್ಟಡಿ ಆಫ್ ಸೋಷಿಯಲ್ ಪ್ರಾಬ್ಲಮ್ಸ್ ಸಂಸ್ಥೆ''' 1964 ರಲ್ಲಿ ಸಿ ರೈಟ್ ಮಿಲ್ಸ್ ಪ್ರಶಸ್ತಿ ಸ್ಥಾಪಿಸಿ ಪ್ರಧಾನ ಮಾಡುತ್ತಿದೆ. ಈ ಪ್ರಶಸ್ತಿ  ಅತ್ಯುತ್ತಮ ಸಾಮಾಜಿಕ ವಿಜ್ಞಾನದ ಸಂಶೋಧನಾ ಮತ್ತು ದೊಡ್ಡ ತಿಳುವಳಿಕೆ,ವೈಯಕ್ತಿಕ ಮತ್ತು ಸಮಾಜದ ವಿಶೇಷ ಸಮಾಜಶಾಸ್ತ್ರಜ್ಞ, ರಿಗೆ ಪ್ರಧಾನ ಮಾಡಲಾಗುವದು.ಈ ಪ್ರಶೆಸ್ತಿಗೆ  ಅತ್ಯಂತ ಪರಿಣಾಮಕಾರಯಾದ ಮಾನದಂಡಗಳನ್ನು ಹೊಂದಿದೆ.
 ಲಾರೆನ್ಸ್ ರಾಲ್ಫ್(೨೦೧೪), 
ನ್ಯಾನ್ಸಿ ಡಿ ಟೊಮಸೊ(೨೦೧೩), 
ಶ್ಯಾಮಸ್ ರಹಮಾನ್ ಖಾನ್(೨೦೧೧),
ಮಾರಿಯೋ ಲೂಯಿಸ್(೨೦೦೯), 
ಮಾರ್ಟಿನ್ ಸ್ಯಾಂಚೆಝ್(೨೦೦೮) ಮು೦ತಾದವರು ಈ ಪ್ರಶಸ್ತಿಯನ್ನು ಪಡೆದಿದ್ದಾರೆ.

ಉಲ್ಲೇಖಗಳು 

https://en.wikipedia.org/wiki/C._Wright_Mills